title: Eddie Brigati

text: Edward Brigati syntyi Garfieldin kaupungissa New Jerseyssä 22. lokakuuta 1946. Hänen isoveljensä David Brigati oli myös muusikko. Eddie oli kiinnostunut soulista ja R&B-musiikista ja esiintyi laulajana useiden yhtyeiden kanssa New Jerseyssä ja New Yorkissa ennen pääsyään Joey Dee & The Starliters -ryhmään veljensä Davidin tilalle. Yhtyeessä soittivat myös muun muassa laulaja-urkuri David Cavaliere ja kitaristi Gene Cornish.


title: Eddie Brigati

text: Vuonna 1964 Brigati, Cavaliere ja Cornish lähtivät The Starlitersistä perustaakseen oman yhtyeensä. Kokoonpanoon liittyi Lionel Hamptonin ja Little Willie Johnin yhtyeissä soittanut rumpali Dino Danelli, ja yhtyeen nimeksi otettiin The Young Rascals (suom. "Nuoret riiviöt"). Pääasiallisiksi lauluntekijöiksi tulivat Brigati ja Cavaliere. Ahmet Ertegün hankki yhtyeelle levytyssopimuksen Atlantic Recordsilta.


title: Eddie Brigati

text: The Young Rascalsin ”Good Lovin’” nousi listaykköseksi vuonna 1966. Seuraavana vuonna julkaistiin ”A Girl like You” sekä Brigatin ja Cavalieren yhteistyösävellykset ”Groovin’” ja ”How Can I Be Sure?”. Jälkimmäinen kappale nousi Ison-Britannian singlelistan kärkeen vuonna 1972. Vuonna 1968 yhtye lyhensi nimensä muotoon The Rascals. He saavuttivat menestystä singleillä ”A Beautiful Morning”, ”People Got to Be Free”, ”See” ja ”Carry Me Back”, mutta alkoivat sitten menettää suosiotaan. Brigati jätti yhtyeen vuonna 1970.


title: Eddie Brigati

text: The Rascalsin jälkeen Brigati on nauhoittanut sooloalbumin "Lost in the Wilderness". Hän ei ole yhtyeestä lähtemisen jälkeen esiintynyt Cavalieren kanssa, mutta on tehnyt yhteistyötä Cornishin ja Danellin kanssa The Rascalsin hajoamisen jälkeen. Eddie ja David Brigati ovat nauhoittaneet yhdessä nimellä Brigati.


title: Eddie Brigati

text: The Rascals valittiin Rock and Roll Hall of Fameen vuonna 1997. Yhtyeen lauluntekijät Brigati ja Cavaliere valittiin vuonna 2009 Songwriters Hall of Fameen.


title: Sif Ruud

text: Sif Einarsdotter Ruud Fallde (6. toukokuuta 1916 Tukholma – 15. elokuuta 2011 Tukholma) oli ruotsalainen Guldbagge-palkittu näyttelijä. Hän pääsi Dramateniin vuonna 1953. Hän sai tunnustusta muun muassa Madam Flodin roolista televisiosarjassa "Hemsöborna" 1960-luvulla.


title: Sif Ruud

text: Sif Ruud solmi ensimmäisen avioliittonsa käsikirjoittaja Sune Bergströmin kanssa ja sai ensimmäisen lapsensa vuonna 1944. Avioliitto päättyi eroon, ja vuonna 1954 Ruud meni uusiin naimisiin Per-Olof Fallden (k. 2007) kanssa. Tästä liitosta syntyi kaksi lasta. Ruudille myönnettiin professorin arvonimi vuonna 2000.


title: Viritetty massavaimennin

text: Viritetty massavaimennin () tai dynaaminen massavaimennin on laite, joka pyrkii vaimentamaan massan värähtelyä ja tärinää esimerkiksi kulkuneuvoissa, työkoneissa, rakennuksissa, kuten silloissa ja pilvenpiirtäjissä. Massavaimentimessa resonanssissa värähtelevä apusysteemi aiheuttaa kiinnityspisteessä rakenteen värähtelyä kumoavan voiman.


title: Viritetty massavaimennin

text: Perinteisestä viritetystä massavaimentimesta on olemassa useita muunnoksia:


title: Marcel Kittel

text: Marcel Kittel (s. 11. toukokuuta 1988 Arnstadt) on saksalainen maantiepyöräilijä, ajajatyypiltään kirimies. Hän aloitti ammattilaisuransa Skil-Shimano-tallissa 2011 ja edusti samaa joukkuetta, nimeltään sittemmin Team Giant-Alpecin, vuoteen 2015. Hän ajoi Etixx-Quick Step / Quick-Step Floors -joukkueessa kausilla 2016–2017 ja Katjuša-Alpecinissa vuodesta 2018.


title: Marcel Kittel

text: Kittel voitti aika-ajon junioreiden maailmanmestaruuden 2005 ja 2006. Alle 23-vuotiaiden sarjassa hän voitti aika-ajon Euroopan-mestaruuden 2009 ja sai MM-pronssia 2010. Ensimmäisenä ammattilaisvuonnaan 2011 hän voitti 18 kilpailua, muun muassa seitsemännen etapin Espanjan ympäriajossa sekä neljä etappia Dunkerquen neljän päivän ajossa ja Puolan ympäriajossa. Hän voitti Grote Scheldeprijs -klassikon vuosina 2012, 2013, 2014, 2016 ja 2017. Hän voitti Ranskan ympäriajossa neljä etappia vuosina 2013 ja 2014, yhden etapin 2016 ja viisi etappia 2017. Italian ympäriajossa hän voitti kaksi etappia 2014 ja 2016. Hän kuului joukkueaika-ajon maailmanmestaruuden voittaneeseen Etixx-Quick Stepin joukkueeseen 2016.


title: Marcel Kittel

text: Lähteet: Cycling Archives, Cyclingbase


title: Li Li

text: Li Li viittaa seuraaviin henkilöihin:


title: Saina Nehwal

text: Saina Nehwal (; ) (s. 17. maaliskuuta 1990) on intialainen sulkapalloilija. Nehwal on parhaimmillaan ollut maailman rankingin paras. Syyskuussa 2012 hän oli rankingissa neljäntenä.


title: Saina Nehwal

text: Nehwal on ensimmäinen intialainen nainen, joka on edennyt kaksinpelin puolivälieriin olympialaisissa ja ensimmäinen intialainen joka on voittanut sulkapallon nuorten maailmanmestaruuskilpailut. Nehwal teki historiaa 21. kesäkuuta 2009 ollen ensimmäinen intialainen joka voitti Super Series -turnauksen. Nehwal voitti Jakartalla Indonesian avoimissa kiinalaisen Wang Linin.


title: Saina Nehwal

text: Lontoon olympialaisissa 2012 hän saavutti kaksinpelissä pronssia. Hänestä tuli ensimmäinen intialainen sulkapalloilun olympiamitalisti. Lontoon olympialaisten jälkeen hän solmi Rhiti-manageritoimiston kanssa kolmen vuoden ja 7,4 miljoonan dollarin sopimuksen.


title: Hevosurheilu (lehti)

text: Hevosurheilu on suomalainen vuonna 1924 perustettu raviurheiluun ja ratsastukseen keskittynyt urheilulehti. Lehteä julkaisee Suomen Hippos ry:n tytäryhtiö Suomen Hevosurheilulehti Oy. Lehti ilmestyy kahdesti viikossa, keskiviikkoisin ja perjantaisin. Lisäksi kerran vuodessa julkaistaan aikauslehtimallinen jalostuskuvasto ylimääräisenä numerona. Hevosurheilun levikki vuonna 2012 oli 23 835 ja lukijamäärä noin 53 000. Lehden päätoimittajana on tammikuusta 2017 lähtien toiminut Stiina Ikonen.


title: Hevosurheilu (lehti)

text: Keskiviikon numero keskittyy pelkästään raviurheiluun, mutta perjantain lehti sisältää myös ratsastukseen liittyvää asiaa. Kilpaurheilun ja hevosjalostuksen ohella lehti käsittelee muun muassa hevosurheilujärjestöjen toimintaa, hevostaloutta sekä hevosten lääkintää ja hoitoa.


title: Hevosurheilu (lehti)

text: Lehteä julkaiseva Suomen Hevosurheilulehti Oy julkaisee myös viikottain ilmestyvää "7 oikein" -lehteä, joka sisältää kaikkien Suomessa järjestettävien totoravien lähtölistat.


title: Hevosurheilu (lehti)

text: Hevoslehti-nimisenä ilmestymään alkaneen Hevosurheilun perusti vuonna 1924 toimittaja Aimo Ilmarinen, joka aikaisemmin oli työskennellyt muun muassa Päivälehden ja Helsingin Sanomien sekä useiden hevos- ja maatalouslehtien palveluksessa. Ennen uuden lehden perustamista hän oli pitkään toimittanut Maatalous-lehden liitteenä ilmestynyttä Hevoshoitoa. Vuonna 1927 Hevoslehti muutti nimensä Hevostaloudeksi ja 1938 se siirtyi Ilmarisen omistuksesta Suomen Hevosjalostusliittojen Keskusliiton haltuun. Hevostalous ilmestyi vuosien varrella myös Suomen Ravirenkaan ja Suomen Ratsastajainliiton kustantamana, kunnes vuonna 1973 julkaisijaksi tuli vastaperustettu Suomen Hippos. Hevosurheiluksi lehti oli muuttanut nimensä 1972.


title: The Suite Life Movie

text: The Suite Life Movie on vuonna 2011 ensi-iltansa saanut elokuva, joka perustuu televisiosarjaan "Viiden tähden merielämää". Elokuvassa ovat näyttelijöinä esimerkiksi Cole ja Dylan Sprouse. Elokuva näytettiin Disney Channelilla lokakuussa 2011.


title: Brubaker – kiveäkin kovempi

text: Brubaker – kiveäkin kovempi on vuonna 1980 ensi-iltansa saanut vankilaan sijoittuva draamaelokuva, joka perustuu Thomas Murtonin kokemuksiin yrityksistään parantaa vankien oloja Arkansasin vankilanjohtajana. Elokuvan pääosia esittävät Robert Redford, Yaphet Kotto, Jane Alexander, Murray Hamilton, David Keith, Morgan Freeman, Matt Clark, Tim McIntire ja Richard Ward. Nicolas Cage tekee elokuvassa pienen cameoroolin, joka oli hänen ensimmäinen elokuvaesiintymisensä. Elokuvan on ohjannut Stuart Rosenberg, ja se voitti Golden Reel Award palkinnon parhaasta äänityksestä.


title: Brubaker – kiveäkin kovempi

text: "Video-oppaassa" vuodelta 1994 Harri Närhi pitää erityisesti Redfordin vakuuttavasta roolityöstä ja antaa elokuvalle kolme tähteä viidestä, mikä vastaa sanallista arviota ”hyvä”.


title: Petr Mrázek

text: Petr Mrázek (s. 14. helmikuuta 1992 Ostrava, Tšekkoslovakia) on tšekkiläinen jääkiekkomaalivahti. Hän edustaa NHL-joukkue Philadelphia Flyersia.


title: Petr Mrázek

text: Mrázek on HC Vítkovicen kasvatti. Syksyllä 2009 hän siirtyi Kanadan OHL-juniorisarjan Ottawa 67’siin. Mrázekin toisen OHL-kauden päätteeksi Detroit Red Wings varasi hänet NHL:n varaustilaisuuden viidennellä kierroksella. Mrazek edusti Tšekkiä jääkiekon MM-kilpailuissa vuonna 2017. Detroit Red Wings kauppasi Mrázekin Philadelphia Flyersiin kesken NHL-kauden 2017–2018.


title: Budan kukkulat

text: Budan kukkulat () on matala vuorijono Budapestin länsiosissa, Budassa. Sen korkein ja samalla Budapestin korkein kohta on 529 metriin kohoava János-hegy. Muita korkeita kukkuloita ovat Hármashatár-hegy (497 metriä) ja Széchenyi-hegy (471 metriä). Kukkuloilla menee monia kävelyreittejä, ja viikonloppuisin osa reiteistä on täynnä ihmisiä. Kukkuloilla kulkee lastenrautatie Gyermekvasút, jonka henkilökuntana on pääasiassa 10–14-vuotiaita.


title: Budan taistelu

text: Budan taistelu voi viitata seuraaviin asiohin:


title: Klára Körmendi

text: Klára Körmendi on unkarilainen pianisti. Hän syntyi Budapestissa ja opiskeli Kornél Zemplénin johdolla Bartók-konservatoriossa sekä Péter Solymosin johdolla Liszt-akatemiassa, josta hän sai diplominsa erinomaisin arvosanoin vuonna 1967. Hän on levyttänyt esimerkiksi Boulez'n, Messiaenin, Berion ja Holligerin musiikkia Hungarotonille sekä Debussyn ja Ravelin musiikkia sekä Satien koko pianotuotannon Naxokselle.


title: SMS Breslau

text: SMS Breslau oli Saksan keisarikunnan laivaston Magdeburg-luokan kevyt risteilijä ensimmäisessä maailmansodassa.


title: SMS Breslau

text: Alus tilattiin AG Vulcanilta Stettinistä ja sen köli laskettiin vuonna 1910. Alus laskettiin vesille 16. toukokuuta 1911 ja se valmistui 10. toukokuuta 1912.


title: SMS Breslau

text: Ensimmäisen maailmansodan alkaessa alus muodosti taisteluristeilijä "SMS Goebenin" kanssa Saksan Välimeren laivueen (). Laivueen paettua Turkkiin alus nimettiin uudelleen Ottomaanien laivaston "Midilliksi", mutta saksalainen miehistö jatkoi palvelustaan aluksella. Alus teki "Yavuz Sultan Selimin" (entinen "SMS Goeben") kanssa iskuja Venäjän Mustanmeren rannikon kohteisiin. Alus upposi osuttuaan viiteen miinaan iskussa Imbrossaarelle.


title: Budan taistelu (1686)

text: Budan taistelu käytiin 1686 Pyhän liiton ja Osmanien valtakunnan välillä. Se oli jatkoa pari vuotta aiemmin käydylle Wienin taistelulle, jossa Osmanit yrittivät vallata Wienin. Budan tappion jälkeen osmanit menettivät pian hallintansa Unkarista.


title: Budan taistelu (1686)

text: Wienin taistelussa osmaneilla väitettiin olleen jopa 300 000 miestä, vaikka todellisuudessa luku oli huomattavasti pienempi. Ratkaiseva taistelu käytiin 12. syyskuuta 1683, kun Puolan kuningas Juhana III Sobieski hyökkäsi Wieniä piirittäneitä osmaneita vastaan. Samaan aikaan piiritetyt tekivät rynnäkön. Voiton seurauksena Pyhä liitto pystyi valtaamaan useita kaupunkeja ja linnoituksia myös Unkarin alueelta. Budan komentaja pystyi kuitenkin vastustamaan kolmen vuoden ajan.


title: Budan taistelu (1686)

text: Paavi Innocentius XI muodosti uuden Pyhän liiton, ja se lähti 1686 kohti Budaa. Joukkoja johti Lothringenin herttua Kaarle V. Wienin piiritys alkoi kesäkuussa, ja se kesti lopulta 78 päivää. Budan puolustusta johtanella Abdurrahman Abdi paššalla oli käytössään 10 000 miestä ja 400 tykkiä.


title: Budan taistelu (1686)

text: Pyhän liiton armeijassa oli unkarilaisia, itävaltalaisia, puolalaisia, venetsialaisia ja venäläisiä. Piiritys pitkittyi, sillä tykit eivät mahtaneet mitään Budan linnan muureille. Osmanien viimeiset sotilaat olivat turvassa muurien takana. Piirityksen ratkaissut hyökkäys tapahtui 2. syyskuuta. Yksi kuulista osui Tapanin torniin ja sujahti ikkuna-aukosta sisään. Se osui suoraan ruutivarastoon ja räjäytti tornin hajalle. Räjähdys tappoi 1 500 osmanisotilasta ja heidän tykistöasemansa. Osmanien oli pakko antautua. Seuraavien kuukausien aikana Pyhä liitto pystyi valtaamaan suuren osan Unkarin alueesta. Budan linna vaurioitui niin pahoin, että unkarilaiset purkivat sen muureja lukuun ottamatta 1715 ja rakennuttivat paikalle barokkipalatsin.


title: SMS Augsburg (1909)

text: SMS Augsburg oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa.


title: SMS Augsburg (1909)

text: Alus tilattiin Kielin laivastontelakalta ja sen köli laskettin 1908 telakkanumerolla 34. Alus laskettiin vesille 10. heinäkuuta 1909 ja se otettiin palvelukseen 1. joulukuuta 1910.


title: SMS Augsburg (1909)

text: Alus oli tykistönkoululaivana 1912 ja se siirrettiin 1914 rannikkopuolustukseen.


title: SMS Augsburg (1909)

text: Alus aseistettiin uudelleen 1916–1917 kuudella 150 millimetrin SKL 45 pituuskaliiperin tykillä ja sen aseistusta vahvennettiin 1918 kahdella 88 millimetrin 45 pituuskaliiperin ilmatorjuntatykillä ja kahdella 500 millimetrin torpedoputkella.


title: SMS Augsburg (1909)

text: Ensimmäisen maailmansodan jälkeen alus luovutettiin syyskuussa 1920 sotakorvauksena Japanille aluksena "Y3". Alusta ei kuitenkaan vastaanotettu ja se romutettiin Dordrechtissä 1922.


title: The Contract

text: The Contract on Bruce Beresfordin ohjaama jännityselokuva, joka sai ensi-iltansa vuonna 2006. Elokuvan pääosia esittävät Morgan Freeman, John Cusack, Jamie Anderson, Megan Dodds, Jonathan Hyde, Corey Johnson ja Alice Krige. Elokuva julkaistiin suoraan videolle.


title: Pankreatikoduodenektomia

text: Pankreatikoduodenektomia on tyypillisimmin haimasyövän hoidossa käytettävä leikkaus. Se tunnetaan myös Whipplen leikkauksena, ja siinä potilaalta poistetaan haiman pää sekä pohjukaissuoli. Ensi kertaa se toteutettiin vuonna 1909, mutta se sai laajempaa käyttöä periampullaarikarsinoomien hoidossa vasta Whipplen ja kumppanien raportin ansiosta 1930-luvulla. Leikkaukseen kuitenkin liittyi pitkään noin 25 % kuolleisuus, ja haimasyöpää sairastaneiden viisivuotiseloonjääminen toimenpiteen jälkeen oli alle 5 %. 1980-luvulta alkaen tulokset ovat selkeästi parantuneet, ja leikkauksen jälkeisen sairaalakuolleisuuden on raportoitu toistuvasti olevan alle 3 %. Haiman adenokarsinoomaa sairastavien potilaiden viisivuotisselviytyminen Whipplen leikkauksen jälkeen on nykyisin noin 20 %, ja jos syöpää ei ole imusolmukkeissa, se saattaa olla jopa 40 %. Jos taudin hoidossa käytetään pelkkää kemoterapiaa, on viisivuotisselviytyminen alle 5 %.


title: Pankreatikoduodenektomia

text: Pankreatikoduodenektomiaa käytetään nykyisin myös esimerkiksi kroonisen haimatulehduksen ja hyvänlaatuisten kasvainten hoidossa.


title: Genette Taten katoamistapaus

text: Genette Tate oli 13-vuotias brittiläinen tyttö, joka katosi jakaessaan lehtiä iltapäivällä 19. elokuuta 1978. Kadonneen polkupyörä ja sanomalehdet löydettiin kapealta tieltä Aylesbearessa, Devonissa. Vain minuutteja ennen katoamistaan Tate oli puhunut kahden ystävänsä kanssa. On epäilty, että tyttö joutui sarjamurhaaja Robert Blackin uhriksi. Vuonna 1978 Black liikkui työnsä merkeissä punaisella Ford Transit -pakettiautolla, ja samanlaisen ajoneuvon nähtiin liikkuvan alueella hetkeä ennen Taten katoamista. Ajoneuvoa ei koskaan kyetty jäljittämään. Black pidätettiin vuonna 2005, mutta todisteiden puutteessa häntä ei saatu epäillystä rikoksesta oikeuteen. Myös Peter Tobinia on tutkittu tapauksen yhteydessä.


title: Genette Taten katoamistapaus

text: Tate katosi lähes näköetäisyydellä kotoaan, ja hänen polkupyöränsä pyörät pyörivät vielä, kun ensimmäiset todistajat saapuivat katoamispaikalle. Lehdet olivat levinneet eri puolille tietä. Epäiltyä murhaa on pidetty yhtenä Britannian hämmentävimmistä rikosmysteereistä vuosikymmenien aikana.


title: Genette Taten katoamistapaus

text: Taten katoamisessa on huomattavia samankaltaisuuksia vuonna 1969 tapahtuneen 13-vuotiaan April Fabbin katoamistapauksen kanssa.


title: Alan Dinehart

text: Alan Mason Dinehart (3. lokakuuta 1889 Saint Paul, Minnesota – 17. heinäkuuta 1944 Hollywood, Kalifornia) oli yhdysvaltalainen näyttelijä, joka esiintyi Broadwaylla ja aloitti lisäksi elokuvauran vuonna 1931. Hän oli kuolemaansa saakka naimisissa näyttelijä Mozelle Brittonin kanssa, ja molemmat puolisot on haudattu Forest Lawn Memorial Parkiin. Dinehart sai kaksi lasta.


title: Alan Dinehart

text: Elokuvia, joissa Dinehart esiintyi, olivat muiden muassa "Suurkaupungin houkutuslinnut" (1931) ja "Supernatural" (1933).


title: Rakkauden kahvila

text: Rakkauden kahvila (engl. "Feast of Love") on vuonna 2007 kuvattu romanttinen draamaelokuva, joka perustuu Charles Baxterin romaaniin. Elokuvan pääosia esittävät Morgan Freeman, Greg Kinnear, Radha Mitchell, Selma Blair, Toby Hemingway, Stana Katic ja Fred Ward. Elokuvan on ohjannut Robert Benton.


title: Zheng Tianxiang

text: Zheng Tianxiang (; 1. elokuuta 1914 – 10. lokakuuta 2013 Peking) oli kiinalainen tuomari ja poliitikko. Hän syntyi Sisä-Mongoliassa ja opiskeli 1930-luvulla Tsinghuan yliopistossa. Hän oli Neuvoa-antavan keskuskomission jäsenenä vuosina 1982–1992 ja toimi Kiinan korkeimman oikeuden presidenttinä vuosina 1983–1988.


title: Pienin painajainen perheessä

text: Pienin painajainen perheessä () on vuonna 2010 ensi-iltansa saanut yhdysvaltalainen komediaelokuva, joka on jatko-osa elokuville "Perhe on painajainen" ja "Painajainen perheessä". Elokuvan on ohjannut Paul Weitz. Elokuvan pääosia esittävät Robert De Niro, Ben Stiller, Owen Wilson, Blythe Danner, Teri Polo, Jessica Alba, Dustin Hoffman ja Barbra Streisand. Kritiikistä huolimatta elokuva oli taloudellinen menestys ja voitti Razzie-palkinnon huonoimmasta naissivuosasta.


title: Adolf Urban

text: Adolf Urban (9. tammikuuta 1914 – 23. toukokuuta 1943) oli saksalainen jalkapalloilija (hyökkääjä). Hän syntyi Gelsenkirchenissä, ja hänen seuransa oli Schalke 04. Lisäksi hän pelasi vuosina 1935–1942 Saksan jalkapallomaajoukkueessa 21 ottelua, joissa hän teki kaikkiaan yksitoista maalia.


title: Adolf Urban

text: Urbanille myönnettiin Rautaristi. Hän kaatui toisessa maailmansodassa.


title: Bromibentseeni

text: Bromibentseeni eli fenyylibromidi (CHBr) on bentseenin bromattu johdannainen. Yhdistettä käytetään orgaanisessa synteesissä ja liuottimena.


title: Bromibentseeni

text: Bromibentseeniä valmistetaan bromaamalla bentseeniä ja reaktio on tyypiltään elektrofiilinen aromaattinen substituutio. Reaktion katalyytteinä käytetään tyypillisesti raudan tai alumiinin halideja tässä tapauksessa rauta(III)bromidia tai alumiinibromidia.


title: Bromibentseeni

text: Bromibentseeniä käytetään orgaaniseen synteesiin, erityisesti fenyylimagnesiumbromidin valmistamiseen. Sitä voidaan käyttää myös liuottimena ja moottoriöljyjen lisäaineena.


title: Bromibentseeni

text: Bromibentseeni on ihoa ärsyttävä yhdiste.. Se on myös maksalle myrkyllinen aine. Ihmisen elimistössä se metaboloituu sytokromi P450 -ryhmään kuuluvien entsyymien vaikutuksesta epoksideiksi bromibentseeni-1,2-epoksidiksi ja bromibentseeni-3,4-epoksidiksi. Nämä ovat voimakkaasti alkyloivia yhdisteitä. Bromibentseeni voi metaboloitua myös myrkyllisiksi katekoli- ja kinonijohdannaisiksi.


title: Juudaksenpuu

text: Juudaksenpuu ("Cercis siliquastrum") eli palestiinanjuudaksenpuu on hernekasvien heimoon ja juudaksenpuiden sukuun kuuluva kesävihanta puu, joka on peräisin Välimeren alueelta ja Länsi-Aasiasta. Se on suosittu koristekasvi runsaan ja kauniin punaisen kukintansa ansiosta. Vanhan uskomuksen mukaan Juudas Iskariot hirttäytyi juudaksenpuuhun ja antoi sille siten nimensä.


title: Juudaksenpuu

text: Juudaksenpuu on pieni, harvaoksainen pensas tai puu, joka kasvaa 3–12 metriä korkeaksi ja jopa 10 metriä leveäksi. Sillä on yläviistot oksat sekä avoin ja epäsäännöllinen, usein toispuolinen latvus. Vanhemmiten oksat kasvavat vaakatasossa ja taipuvat ylöspäin vain kärjistään. Kaarna on nuoressa puussa harjanteista ja punertavaa mutta alkaa harmaantua kasvin ikääntyessä, jolloin siihen ilmestyy myös ruskeita halkeamia.


title: Juudaksenpuu

text: Kuluvan vuoden kasvainranka on kalju ja sitä täplittävät huomaamattomat korkkihuokoset; se on nuorena tummanpunaruskea mutta muuttuu vähitellen harmaaksi. Kapean kartiomaiset ja tummanpunaiset talvisilmut ovat 3–5 millimetrin mittaisia ja sijaitsevat aivan lehtiruodin tyvessä. Lehdet sijaitsevat varrella kierteisesti ja niissä on 5 senttimetrin mittainen ja kellanvihreä, tyvestä tummanpunaruskea lehtiruoti. Lehtilapa on 6–10 senttimetriä pitkä, 10–12 senttimetriä leveä, munuaismainen tai leveän vastaherttainen ja ehytlaitainen tai aavistuksen aaltolaitainen. Sen pinta on kalju ja aluksi väriltään punaruskea mutta muuttuu vähitellen himmeän harmaanvihreäksi ja alta vahapintaiseksi.


title: Juudaksenpuu

text: Juudaksenpuu kukkii maalis–toukokuussa ennen lehtien puhkeamista – levinneisyysalueensa joissain osissa myös toisen kerran loka–marraskuussa, jolloin kukat jäävät lehtien kätköön. Kaksineuvoiset kukat puhkeavat vanhoihin oksiin ja runkoon ja muodostavat 3–6 kukan terttuja. Yksittäisen kukan läpimitta on 1,5–2 senttimetriä, ja siihen kuuluu 5 purppuranpunaista verhiönlehteä ja 5 vaalean- tai purppuranpunaista terälehteä. Kukissa on runsaasti mettä, minkä vuoksi ne houkuttelevat mehiläisiä ja joitakin lintulajeja, kuten medestäjiä. Hedelmä on litteä, 7–15 senttimetrin pituinen palko, joka on raakana purppuranvihreä ja kypsänä ruskea. Palot pysyvät puussa pitkälle talveen ja aukeavat vasta maahan pudottuaan. Niiden sisälle kätkeytyy 8–12 litteää, ruskeaa siementä, jotka itävät helposti.


title: Juudaksenpuu

text: Juudaksenpuu on kotoisin Välimeren itäosista ja Länsi-Aasiasta. Sen levinneisyysalue ulottuu Euroopassa Itä-Bulgariaan ja Turkkiin ja Aasiassa Iraniin, Irakiin, Israeliin, Jordaniaan, Libanoniin ja Syyriaan. Sitä on istutettu paljon koristekasviksi myös luontaisen levinneisyysalueensa ulkopuolella.


title: Juudaksenpuu

text: Lähisukulaistensa lailla juudaksenpuu kasvaa varjoisilla paikoilla, virtaavien vesien läheisyydessä ja metsien aluskasvillisuudessa. Se on melko vaatimaton maaperän suhteen ja menestyy niin hiekassa, kosteassa hiesussa kuin kalkkimaannoksissakin – ei kuitenkaan märässä savimaassa.


title: Juudaksenpuu

text: Juudaksenpuu kestää jopa −15 asteen pakkasta vaikka ei olekaan yhtä talvenkestävä kuin pohjoisamerikkalainen sukulaisensa amerikanjuudaksenpuu. Jos pakkanen pääsee vaurioittamaan sitä pahoin, se alkaa kasvattaa tyvestään runsaasti vesoja.


title: Juudaksenpuu

text: Juudaksenpuuta on jo pitkään kasvatettu koristepuuna luonnollisella levinneisyysalueellaan ja kauempanakin – esimerkiksi Britteinsaarille se tuotiin jo ennen 1600-lukua. Lisäksi siitä valmistetaan puuviilua, sillä sen puuaines on kauniin väristä, hienosyistä ja kovaa.


title: Juudaksenpuu

text: Juudaksenpuun tavallisimpia tauteja ovat punapahkasieni, lakastumistauti ("Verticillium dahliae") ja erilaiset ruostetaudit. Sen yleisimpiä tuholaisia ovat kilpikirvat, kääpiökaskaat, sarvikaskaat ja kempit.


title: Juudaksenpuu

text: Suvun nimi "Cercis" tulee kreikan kielen sanasta "Kerkis" eli sukkula, jota kreikkalaisen Theofrastoksen mukaan juudaksenpuiden litteät palkohedelmät muistuttivat. Juudaksenpuun tieteellinen lajinimi "siliquastrum" tulee latinan kielen sanasta "siliqua", joka viittaa sen siemenkodan suureen kokoon.


title: Juudaksenpuu

text: Yleiskieliselle nimelle on esitetty ainakin kaksi selitystä. Ranskassa lajista käytettiin aikaisemmin nimitystä juudeanpuu, sillä se oli hyvin yleinen kasvi Juudean kukkuloilla (nykyisen Israelin ja Palestiinan alueella). Shakespearen aikoihin mennessä kasvin nimeksi oli kuitenkin jo vakiintunut juudaksenpuu. Nimitys on peräisin vanhasta uskomuksesta, jonka mukaan puulla oli alun perin valkoiset kukat, mutta ne muuttuivat häpeästä punaisiksi, kun Juudas hirttäytyi sen oksanhaaraan kavallettuaan Jeesuksen. Tämän vuoksi puuta pidettiin entisaikoina petoksen symbolina ja siihen suhtauduttiin pelolla ja epäluulolla.


title: Granholm

text: Granholm on muun muassa seuraavien henkilöiden sukunimi:


title: Luettelo opioideista

text: Tämä on luettelo opioideista, opioidi-antagonisteista ja käänteisagonisteista.


title: Luettelo opioideista

text: Laudanumi, oopiumi, unikkotee, poltettava oopiumi.


title: Luettelo opioideista

text: Kodeiini • Morfiini • Oripaviini • Pseudomorfiini • Tebaiini


title: Luettelo opioideista

text:
14-Hydroksimorfiini •
2,4-Dinitrofenyylimorfiini •
6-Metyylidihydromorfiini •
6-Metyleenidihydrodesoksimorfiini •
6-asetyylidihydromorfiini •
Atsidimorfiini •
Kloroksimorfamiini •
Desomorfiini (dihydrodesoksimorfiini) •
Dihydromorfiini•
Etyylidihydromorfiini •
Hydromorfinaali •
Metyylidesorfiini •
N-fenetyylinormorfiini •
RAM-378


title: Luettelo opioideista

text:
6-nikotinyylidihydromorfiini (nikokodeiinin metaboliitti)•
Asetyylipropionyylimorfiini •
Diasetyylidihydromorfiini (dihydroheroiini, asetyylimorfinoli) •
Dibuturyylimorfiini •
Dibentsoyylimorfiini •
Dipropanoyylimorfiini •
Heroiini (diasetyylimorfiini) •
Nikomorfiini •


title: Luettelo opioideista

text:
6-Monoasetyylikodeiini •
Bentsyylimorfiini •
Kodeiini metyylibromidi •
Desokodeiini •
Dimetyylimorfiini •
Etyylidihydromorfiini •
Metyylidihydromorfiini (dihydroheterokodeiini) •
Etyylimorfiini (dioniini) •
Heterokodeiini •
Isokodeiini •
Folkodiini  •
Myrofiini (Myristyylibentsyylimorfiini) •
Nalodeiini (N-allyyli-norkodeiini) •
Transisokodeiini


title: Luettelo opioideista

text:
14-Cinnamoyloxycodeinone (Kanelihappo-oksikodoni)•
14-Etoksimetoponi •
14-Metoksimetoponi •
14-Fenyylipropoksimetoponi •
7-Spiroindanyylioksimorfoni •
8,14-Dihydroksidihydromorfinoni •
Asetyylikodoni = Asetyylidihydrokodeiini Hydrokloridi•
Asetyylimorfoni •
α-hydrokodoli = Dihydrokodeiini•
Bromi-isopropropyylidihydromorfinoni •
Kodeinoni •
Kodorfoni •
Kodoli (= Kodeiinifosfaatti)•
Kodoksimi •
IBNtxA
Tebakoni
Etyylidihydromorfinoni
Hydrokodoni •
Hydromorfoni •
Hydroksikodeiini •
Metoponi •
Morfenoli •
Morfinoni •
N-Fenetyyli-14-etoksimetoponi •
Oksikodoni •
Oksimorfoli •
Oksimorfoni •
Pentamorfoni •
Semorfoni


title: Luettelo opioideista

text:
α-klorokodidi (= Klorokodidi) •
β-klorokodidi •
α-kloromorfidi (= Kloromorfidi)•
Bromikodidi •
Bromimorfidi •
Klorodihydrokodidi •
Kloromorfidi •
Kodidi
14-Hydroksidihydrokodeiini •
Asetyilidihydrokodeiini •
Dihydrokodeiini •
Dihydrodesoksikodeiini (desokodeiini) •
Dihydroisokodeiini •
Nikokodeiini •
Nikodikodeiini


title: Luettelo opioideista

text: 1-Nitrokodeiini  •


title: Luettelo opioideista

text:
Kodeiini-N-oksidi •
Morfiini-N-oksidi


title: Luettelo opioideista

text: Oksimorfatsoni


title: Luettelo opioideista

text: 1-Bromikodeiini •


title: Luettelo opioideista

text: 1-Klorokodeiini •


title: Luettelo opioideista

text: 1-Jodimorfiini •


title: Luettelo opioideista

text:
6-Monoasetyylimorfiini •
Kodeiini-N-oksidi (genocodeine) •
Heroiini-7,8-oksidi •
Morfiini-6-glukuroni •
Morfiini-N-oksidi (genomorphine) •
Naltreksoli •
Norkodeiini •
Normorfiini


title: Luettelo opioideista

text:
Cyclorphan •
Dextrallorphan •


title: Luettelo opioideista

text: Levorfanoli •


title: Luettelo opioideista

text:
Levofenasyylimorfaani •
Levometorfaani •
3-Hydroksimorfinaani (Morphinan-3-ol)•
Norlevorfanoli •


title: Luettelo opioideista

text:
Oksilorfaani •
Fenomorfaani •
Metorfaani (rasemetorfaani) •
Morfanoli (rasemorfanoli) •
Ro4-1539 •


title: Luettelo opioideista

text: Ksorfanoli


title: Luettelo opioideista

text:
Butorfanoli •
Cyprodime •
Drotebanoli •
Fenfangjine G •
Nalbufiini •


title: Luettelo opioideista

text: Sinomenine (cocculine) •


title: Luettelo opioideista

text:
5,9 alfa-dietyyli-2-hydroksibentsomorfaani (5,9-DEHB)  •
8-Carboxamidocyclazocine •
Alazocine •
Anazocine •
Bremazocine •
Butinazocine CID 189903)•
Detsosiini •
Eptatsokiini •
Etazocine •
Etyyliketosyklatsosiini •
Fedototsiini
Fluorophen •
Gematsokiini •
Ibatsokiini •
Karbatsokiini •
Ketatsokiini •
Kogatsosiini •
Kvadatsokiini •
Metatsosiini •
Moksatsokiini •
Pentatsokiini •
Phenazocine •
Streptotsokiini •
Syklatsosiini •
Thiazocine •
Tonatsokiini •
Volatsokiini •
Zenazocine


title: Luettelo opioideista

text:
4-Fluorimeperidiini •
Allyylinorpetidiini •
Anilridiini •
Bentsetidiini •
Karperidiini •
Difenoksiini •
Difenoksilaatti •
Etokseridiini (carbetidine) •
Furetidiini •
Hydroksipetidiini (bemidone) •
Morferidiini •
Oksfeneridiini (carbamethidine) •
Meperidiini-N-oksidi •
Petidiini (meperidine) •
Petidiini intermediate A •
Petidiini intermediate B (norpethidine) •
Petidiini intermediate C (pethidinic acid) •
Feneridiini •
Fenoperidiini •
Piminodiini •
Properidiini (ipropethidine) •
Sameridiini


title: Luettelo opioideista

text:
Allyyliprodiini •
Isopromedoli = β-Meprodiini •
(α/β)-Meprodiini •
Desmetyyliprodiini (MPPP) •
PEPAP •
(α/β)-Prodiini •
Prosidoli •
Trimeperidiini (promedol)


title: Luettelo opioideista

text:
Asetoksiketobemidoni •
Droksipropiini •
Ketobemidoni •
Metyyliketobemidoni •
Propyyliketobemidoni


title: Luettelo opioideista

text:
Alvimopaani •
Loperamidi •
Pikenadoli


title: Luettelo opioideista

text:
Dextrometadoni •
Dipipanoni •
Isometadoni •
Levoisometadoni •
Levomethadone •
Metadoni •
Metadoni intermediate •
Normetadoni •
Norpipanoni •
Fenadoksoni (heptazone) •
Pipidone (3-hexanone,6-piperidino-4,4-diphenyl-5-methyl)
Alfa-asetyylimetadoli •
Dimefeptanoli (Rasemetadoli) •
Levasetyylimetadoli •
Norasetyylimetadoli


title: Luettelo opioideista

text:
Desmetyylimoramidi •
Dekstromoramidi •
Levomoramidi •
Moramidi intermediate  •
Rasemoramidi


title: Luettelo opioideista

text:
Dietyylitiambuteeni •
Dimetyylitiambuteeni •
Etyylimetyylitiambuteeni •


title: Luettelo opioideista

text:
Piperidyylitiambuteeni •
Pyrrolidinyylitiambuteeni •
Tiambuteeni •
Tipepidiini


title: Luettelo opioideista

text:
Dekstropropoksifeeni (Propoksifeeni) •
Dimenoksadoli •
 Dioksafetyylibutyraatti •
Levopropoksifeeni •
Norpropoksifeeni


title: Luettelo opioideista

text:
Diampromidi •
Fenampromidi •
Propiraami


title: Luettelo opioideista

text:
IC-26 •
Isoaminiili •
Lefetamiini •
R-4066


title: Luettelo opioideista

text:
3-Allyylifentanyyli •
3-Metyylifentanyyli •
3-Metyylitiofentanyyli •
4-Fenyylifentanyyli •
Alfentaniili •
Alfa-metyyliasetyylifentanyyli •
Alfa-metyylifentanyyli •
Alfa-metyylitiofentanyyli •
Bentsyylifentanyyli   •
Betahydroksifentanyyli •
Betahydroksitiofentanyyli •
Betametyylifentanyyli •
Brifentaniili •
Carfentaniili •
Fentanyyli •
Lofentaniili •
Mirfentaniili •
Ocfentaniili •
Ohmefentanyyli •
Parafluorofentanyyli •
Fenaridiini •
Remifentaniili •
Sufentaniili •
Tenyylifentanyyli •
Tiofentanyyli •
Trefentaniili


title: Luettelo opioideista

text:
7-PET •
Asetorfiini •
Alletorfiini (N-allyyli-noretorfiini) •
BU-48 •
Buprenorfiini •
Cyprenorfiini •
Dihydroetorfiini •
Etorfifiini •
Homprenorfiini •
18,19-Dehydrobuprenorfiini (HS-599)  •
N-syklopropyylimetyylinoretorfiini •
Nepenthone  •
Norbuprenorfiini •


title: Luettelo opioideista

text:
Thevinone  •
Thienorphine
Etoheptatsiini •
Meptatsinoli •
Metheptatsiini •
Metetoheptatsiini  •
Proheptatsiini


title: Luettelo opioideista

text:
Betsitramidi •
Piritramidi


title: Luettelo opioideista

text:
Klonitatseeni •
Etonitatseeni •


title: Luettelo opioideista

text:
18-Methoxycoronaridine •
7-Acetoxymitragynine •
7-Hydroksimitragyniini •
Akuammidine •
Akuammine •
Eseroline •
Hodgkinsine •
Mitragyniini •
Perisiini •
Pseudoakuammigine


title: Luettelo opioideista

text:
BW373U86 •
DPI-221 •
DPI-287 •
DPI-3290 •
SNC-80


title: Luettelo opioideista

text:
Big dynorphin •
Dynorfiini A •
Dynorfiini B


title: Luettelo opioideista

text:
Beeta-endorfiini •
Alfa-endorfiini •
Gamma-endorfiini •
α-neo-endorfiini •
β-neo-endorfiini


title: Luettelo opioideista

text:
DADLE •
DAMGO •
Dermenkefaliini •
Met-enkefaliini •
Leu-enkefaliini


title: Luettelo opioideista

text:
Adrenorphin •
Amidorphin •
Kasomorfiini •
DALDA •
Deltorphin •
Dermorfiini •
DPDPE •
Endomorfiini •
Gliadorphin (Gluteomorfiini)•
Morphiceptin •
Nosiseptiini •
Oktreotidi  •
Opiorfiini •
Rubiskoliini •
TRIMU 5


title: Luettelo opioideista

text:
AD-1211 •
AH-7921 •
Atsaprosiini •
BDPC •
Bisnortilidiini    •
BRL-52537 •
Bromadoliini •
C-8813 •
Dokspikomiini •
Enadoliini •
Fakseladoli •
Fenadoni=Metadoni •
Fensyklidiini= PCP  •
GR-89696 •
Herkinoriini •
ICI-199,441 •
ICI-204,448 •
J-113,397 •
JTC-801 •
Ketamiini •
KNT-42 •
LPK-26 •
Metofoliini •
MT-45 •
Desmetyyliklotsapiini (norklotsapiini)•
NNC 63-0532 •
Nortilidiini •
O-desmetyylitramadoli •
Prodilidiini •
Profadoli •
Ro64-6198 •
Salvinoriini A •
SB-612,111 •
SC-17599 •
Siramadoli •
RWJ-394,674 •
TAN-67 •
Tapentadoli •
Tesodiini=Oksikodoni  •
Tifluadomi •
Tilidiini •
Tramadoli •
Trimebutiini •
U-50,488 •
U-69,593 •
Viminoli •
1-(4-Nitrophenylethyl)piperidylidene-2-(4-chlorophenyl)sulfonamide (W-18)


title: Luettelo opioideista

text:
5'-Guanidinonaltrindole •
β-Funaltrexamine •
6β-Naltrexol •
Alvimopaani •
Binaltorphimine •
Klornaltreksamiini •
Clocinnamox •
Syklatsokiini •
Cyprodime •
Diasetyylinalorfiini  •
Difenamizole •
Diprenorfiini (M5050) •
Fedototsiini •
JDTic •
Levallorfaani  •
Methocinnamox •
Metyylinaltreksoni  •
Nalfurafiini •
Nalmefeeni •
Nalmeksoni  •
Naloxazone •
Naloksonatsiini •
Naloksoni •
Naloxone benzoylhydrazone •
Nalorfiini •
Naltreksoni •
Naltriben •
Naltrindoli •
Norbinaltorfimiini •
Oksilorfaani •
S-allyl-3-hydroxy-17-thioniamorphinan (SAHTM)


title: Esther Leander

text: Esther Nzungwa Leander (o.s. Mutuvi, s. 1970) on kenialaissyntyinen suomalainen projektipäällikkö ja monikulttuurisen työn asiantuntija, koulutukseltaan hän on kauppatieteiden maisteri.


title: Esther Leander

text: Leander opiskeli yhteiskuntatiedettä Ateenan yliopistossa 1980-luvulla ja avioitui kongolaisen miehen kanssa. Kongon sisällissodan takia he muuttivat Suomeen kaksivuotiaan poikansa kanssa vuonna 1994. Vuonna 1996 Leander pääsi Immigrés-projektin kautta Afrobeat-nimiseen yhtyeeseen, jossa hän esiintyi laulajana ja tanssijana. Samana vuonna hän liittyi Porvoon ”Lady Chorus”- sekä Porvoon seurakunnan ”Varia Voce” -nuorisokuoroihin. Leander valittiin Suomen vuoden pakolaisnaiseksi vuonna 1999.


title: Esther Leander

text: Samoihin aikoihin Leander aloitti politiikan uransa Suomen Kristillisdemokraattien puolueessa ja oli mukana perustamassa Kristillisdemokraattien maahanmuuttajatyöryhmää. Hän ja 9 muuta taiteilijaa julkaisivat vuonna 2002 "Réfugiés"-kirjan ja laulu-CD:n. Projektin kustantajana toimi Rauhanturvaajat ry.


title: Esther Leander

text: Leander on toiminut Suomen Pakolaisapu ry:n hallituksen jäsenenä vuosina 2006–2007 ja on ollut THHL Kanta-Hämeen piirin hallituksen jäsen ja varaluottamusmies vuosina 2006–2011. Suomen kommunistisen puolueen jäsenenä hän on toiminut ajalta 2006–2010, jolloin hän asettui eduskuntavaalien ehdokkaaksi vuonna 2007. Hän oli EU-vaalien ehdokkaana vuonna 2009. 2008 hänet valittiin valtakunnallisesti Pardian maahanmuuttajia työntekijöiden tukihenkilöksi. Vuonna 2010 Leander valittiin Suomen Demokraattiseen Sivistysliittoon ry valtuuston varapuheenjohtajaksi, ja samana vuonna hän siirtyi Vasemmistoliittoon.


title: Esther Leander

text: 2011 Leander toimii projektipäällikkönä Osallisena Suomessa -nimisessä projektissa Hämeenlinnan kaupungissa.


title: Fable II

text: Fable II on roolipeli, joka julkaistiin lokakuussa 2008. Se on jatkoa vuonna 2004 ilmestyneelle "Fablelle". Pelin on kehittänyt Lionhead Studios ja julkaissut Microsoft Game Studios.


title: Fable II

text: Peli on voittanut BAFTA-palkinnon.


title: Fable II

text: Pelin tapahtumat sijoittuvat Albion-nimiseen kuvitteelliseen maailmaan 500 vuotta alkuperäisen "Fablen" tarinan jälkeen. Alkuperäisestä "Fablesta" poiketen pelaajalla on mahdollisuus valita pelihahmonsa sukupuoli.


title: Maire Halava

text: Maire Annikki Halava (oik. Hämäläinen; 26. maaliskuuta 1911 Helsinki – 18. heinäkuuta 2004 Helsinki) oli suomalainen pianisti.


title: Maire Halava

text: Halava oli kiinnostunut soittamisesta jo pikkutyttönä. Kouluaikana hän opiskeli pianonsoittoa Helsingin musiikkiopistossa, toimien samalla jonkin aikaa Aino Achtén laululuokan pianistina. Ensikonserttinsa hän piti Helsingissä lokakuussa 1931, minkä jälkeen hän opiskeli lukuvuoden 1931–32 Pariisissa Nadia Boulangerin luokalla. Halava suoritti pianodiplomin 1933 mutta jatkoi edelleen opintojaan ulkomailla. Hänet mainitaan puolalaisen Jan Hoffmanin sekä suomalaisten Elli Rängman-Björlinin ja Ingeborg Hymanderin oppilaaksi.


title: Maire Halava

text: Halava soitti muun muassa Helsingin kaupunginorkesterin ja Radio-orkesterin solistina. Hänen ohjelmistoonsa kuuluivat muun muassa Ludwig van Beethovenin, Frédéric Chopinin ja Robert Schumannin sekä hänen suosikkisäveltäjäkseen tiedetyn Johannes Brahmsin teokset. Halava tuli erityisen tunnetuksi radioesiintymisistään, joista monet olivat suoria lähetyksiä. Hänen uransa huippuaikoja olivat 1940-luku ja 1950-luku, joskin radiota varten tehdy esitykset jatkuivat vielä 1960-luvulla. Hän toimi lisäksi tuntiopettajana Sibelius-Akatemiassa 1967–1974.


title: Maire Halava

text: Halava oli avioitunut 1934, ja hänellä oli kolme lasta.


title: Metsämäen ravirata

text: Metsämäen ravirata on Turun kaupungissa Metsämäen kaupunginosassa sijaitseva vuonna 1978 avattu ravirata.


title: Metsämäen ravirata

text: Radan toiminnasta vastaa Turun Hippos ry. Se sijaitsee seututie 222:n eli Vanhan Tampereentien varrella, kuuden kilometrin päässä Turun keskustasta.


title: Metsämäen ravirata

text: Metsämäen ravirata rakennettiin vanhan Metsämäen kartanon maille. Se korvasi vuonna 1973 käytöstä poistuneen Kupitaan raviradan. Ensimmäiset ravit Metsämäessä järjestettiin 2. maaliskuuta 1978. Vuonna 2003 radan omistava Turun Hippos osti kaupungilta raviradan alueella sijaitsevat kartanon rakennukset. Metsämäki on pelivaihdoltaan Suomen neljänneksi suurin ravirata.


title: Metsämäen ravirata

text: Kuninkuusravit Metsämäessä on järjestetty vuosina 1983 ja 2001. Vuoden 1983 Kuninkuusraveissa yleisöä oli kahden päivän aikana hieman yli 22 000, vuoden 2001 Kuninkuusravit tekivät Metsämäen yleisöennätyksen 47 000 kävijällä. Tavallisten iltaravien yleisömäärä on keskimäärin 900–1 000 henkeä. Suomen Hippos valitsi Metsämäen vuonna 2006 Vuoden raviradaksi.


title: Metsämäen ravirata

text: Metsämäen merkittävin vuosittainen suurkilpailu on syyskuussa järjestettävä Kylmäveristen Pohjoismaiden mestaruus.


title: Metsämäen ravirata

text: Radan ympärysmitta on 1000,09 metriä. Etusuoran pituus on 180 m ja sen leveys 25 m. Takasuoran pituus on 170 m ja leveys 20 m. Radan säde on 88 metriä.Katsomorakennuksessa on 700 istumapaikkaa ja 400 paikkainen Ravintola Metsämäki, josta on näkyvyys raviradalle. Samassa rakennuksessa on myös Totohallissa kaksi kahviota ja yksi baari, sekä kolme 30-paikkaista kabinettia.


title: Metsämäen ravirata

text: Raviradan sisäkentällä sijaitsee Turun Greyhound Klubin omistama vinttikoirarata, "Metsämäen Greyhound Stadion". Rata valmistui vuonna 1996 ja siellä järjestetään noin kymmenet kilpailut vuodessa.


title: Tehnologitšeski institutin metroasema

text: Tehnologitšeski institut () (suom. Teknologinen instituutti) on Pietarin metron asema Kirovin-Viipurin- ja Moskovan–Petrogradin-linjoilla. Kirovin-Viipurin linjan asema avattiin 15. marraskuuta 1955 ja Moskovan-Petrogradin linjan asema 19. huhtikuuta 1961. Asema sijaitsee Kirovin-Viipurin linjalla asemien Puškinskaja (pohjoisessa) ja Baltijskaja (etelässä) välillä ja Moskovan-Petrogradin linjalla asemien Sennaja ploštšad (pohjoisessa) ja Frunzenskaja (etelässä) välillä. Asema on koristeltu 24 reliefillä, jotka kuvaavat venäläisiä ja neuvostoliittolaisia tiedemiehiä.


title: Tehnologitšeski institutin metroasema

text: 4. huhtikuuta 2017 sinisellä linjalla Sennaja ploštšadin ja Tehnologitšeski institutin välillä itsemurhapommittaja räjäytti pommin metrovaunussa, tappaen 14 ihmistä ja haavoittaen ainakin 49 ihmistä.


title: Norbert Glanzberg

text: Norbert Glanzberg (12. lokakuuta 1910 Rohatyn, Itävalta-Unkari, nykyinen Ukraina – 25. helmikuuta 2001 Neuilly-sur-Seine, Ranska) oli ranskalainen säveltäjä ja pianisti. Hän syntyi juutalaistaustaiseen perheeseen Ukrainassa, lähellä Lviviä.


title: Norbert Glanzberg

text: Glanzberg on säveltänyt elokuvamusiikkia moniin elokuviin ja tehnyt kappaleita muun muassa Édith Piafille ja Petula Clarkille.


title: Merenkulun turvalaite

text:
Merenkulun turvalaite on kulkuväylän merkitsemistä tai muuten vesiliikenteen ohjaamista ja
turvaamista varten vesialueelle tai rannalle sijoitettu rakenne laitteineen.
Navigointiin ja väylän merkitsemiseen käytettävien merimerkkien lisäksi merenkulun turvalaitteiksi luetaan myös "vesiliikennemerkit" ja "valo-opasteet".


title: Merenkulun turvalaite

text:
Merenkulun turvalaite voi olla "kiinteä" tai "kelluva".
Kiinteitä turvalaitteita, jotka on perustettu kiinteästi joko maalle tai veteen (merenpohjaan), ovat mm. majakat, loistot, linjamerkit (linjataulut), suuntamerkit, apuloistot, muut loistot, reunamerkit, tunnusmajakat, kummelit ja tutkamerkit.


title: Merenkulun turvalaite

text: Kelluvat turvalaitteet, kuten viitat ja poijut, on ankkuroitu pohjaan kettingillä tai köydellä. Jäät voivat talvella siirrellä kelluvia turvalaitteita pois paikoiltaan.


title: Merenkulun turvalaite

text: Väylän merkitsemiseen käytetyt turvalaitteet kertovat väylän sijainnin silmin havaittavasti. Lisäksi useissa turvalaitteissa on tutkaheijastin tai tutkamajakka. Pimeässä navigointia varten suurimmassa osassa turvalaitteista on valoheijastimet. Kauppamerenkulun väylillä tärkeimmät turvalaitteet on varustettu valoilla. Veneväylillä valolaitteita ei pääsääntöisesti käytetä.


title: Merenkulun turvalaite

text: Merenkulun turvalaitteet tunnistetaan päivätunnuksen, valotunnuksen, tutkatunnuksen tai värin perusteella. Navigointiin ja yleisen väylän merkitsemiseen tarkoitettu turvalaite merkitään merikartoille.


Ruotsin alle 20-vuotiaiden jääkiekkomaajoukkue (Juniorkronorna) edustaa Ruotsia jääkiekon nuorten maailmanmestaruuskilpailuissa. Joukkue on voittanut maailmanmestaruuden kaksi kertaa, vuosina 1981 ja 2012.


title: Suokilpikonnat

text: Suokilpikonnat (Emydidae) on kilpikonnien (Testudines) heimo, mihin kuuluvia lajeja pidetään usein lemmikkinä. Heimoon kuuluu kaikkiaan 95 lajia, jotka jaetaan 33 sukuun. Vuonna 2004 IUCN luokitteli 13 heimon lajia uhanalaisiksi.


title: Suokilpikonnat

text: Pienimmät suokilpikonnat ovat halkaisijaltaan 11 cm, suurimmat 60 cm. Heimolla ei ole yhteisiä ulkoisia tuntomerkkejä. Kallon rakenteesta ja muualta luustosta löytyy yhteisiä piirteitä.


title: Suokilpikonnat

text: Suokilpikonnia tavataan Pohjois-Amerikassa, Etelä-Amerikan pohjoisosissa, Euroopassa, Luoteis-Afrikassa ja Aasiassa. Useimmat lajit elävät makeassa vedessä ja kosteikoissa, muutamat murtovedessä ("Malaclemmys terrapin") ja jotkut kuivalla maalla ("Terrapene" -suku paitsi "Terapene coahuila").


title: Suokilpikonnat

text: Lemmikkieläinkauppa on vaikuttanut suokilpikonnien levinneisyyteen: punakorvakilpikonnia on levinnyt alkuperäisen alueensa ulkopuolelle, ja toisaalta eräät aasialaiset lajit ovat käyneet harvinaisiksi, koska niitä kerätään niin paljon myytäviksi.


title: Suokilpikonnat

text: Yleisin lemmikkieläimenä pidettävä laji on punakorvakilpikonna ("Trachemys scripta elegans"). Saatavilla on myös niin sanottuja keltakorvakilpikonnia ("Pseudemys scripta troosti") ja juovakilpikonnia ("Chrysemys picta dorsalis").


title: Suokilpikonnat

text: Kaksi alaheimoa ja 10 sukua voidaan jakaa seuraavasti:


title: Wanted (vuoden 2008 elokuva)

text: Wanted on vuonna 2008 ensi-iltansa saanut Timur Bekmambetovin ohjaama yhdysvaltalais-saksalainen toimintaelokuva, joka perustuu löyhästi Mark Millarin ja J. G. Jonesin samannimisiin sarjakuviin. Elokuvan ovat käsikirjoittaneet Chris Morgan, Michael Brandt ja Derek Haas. Pääosia näyttelevät Angelina Jolie, James McAvoy, Morgan Freeman, Thomas Kretschmann, Common, Terence Stamp ja Konstantin Habenski. Elokuva kertoo turhautuneesta kirjanpitäjästä Wesley Gibsonista, joka saa tietää olevansa salamurhaajan poika. Hän päättää liittyä salaseura Fraternityyn, jonka jäsen hänen isänsäkin joskus oli.


title: Wanted (vuoden 2008 elokuva)

text: Elokuva menestyi hyvin sekä taloudellisesti että kriitikoiden silmissä. Se oli Oscar-ehdokkaana kahdessa kategoriassa, äänitehosteista ja äänityksestä. Elokuva voitti Empire-palkinnon kategoriassa "Best Sci-Fi / Superhero Movie".


title: Wanted (vuoden 2008 elokuva)

text: Elokuvalle on suunniteltu jatko-osaa, mutta hanke ei ole edennyt tuotantoon.


title: Linkkirutto

text: Linkkirutto (vitsikäs väännös englanninkielisestä "link rot") tai linkkimätä on termi prosessille, jonka seurauksena yhä suurempi osa hyperlinkeistä ei enää toimi. Linkkiruttoa esiintyy Internetin sivustojen välillä ja yksittäisten sivustojen sisällä. Termillä voidaan viitata myös päivittämättömiin sivuihin, jotka sotkevat hakukoneiden hakutuloksia. Toimimatonta linkkiä kutsutaan "kuolleeksi linkiksi" tai "vanhentuneeksi linkiksi".


title: Per Berlin

text: Per Gunnar Börje Berlin (1. elokuuta 1921 Södra Sandby, Lund – 22. joulukuuta 2011 Landskrona) oli ruotsalainen painija. Hän paini suuret arvokisaturnauksensa 73 kg:n sarjassa, jossa saavutti hopeamitalin vapaapainissa Helsingin olympialaisissa 1952 ja pronssimitalin kreikkalais-roomalaisella tyylillä Melbournen olympialaisissa 1956, jossa hän lisäksi tuli neljänneksi vapaapainissa. Vapaapainissa Berlin saavutti myös EM-pronssia Istanbulista 1949.


title: Per Berlin

text: Berlin kilpaili ensimmäiset suuret kansainväliset arvoturnauksensa vapaapainissa ja saavutti ensimmäisen arvokisamitalinsa vuonna 1949 sijoituttuaan Istanbulin EM-kilpailuissa 1949 pronssille painoluokassa 73 kg. Hän kilpaili myöhemmissäkin arvoturnauksissaan 73 kg:n sarjassa. Helsingin MM-kilpailuissa 1951 hän tuli neljänneksi. Seuraavana vuonna Helsingin kesäolympialaisissa Berlin voitti kaikki ottelunsa viimeistä, Iranin Abdullah Mojtabavia vastaan käytyä lukuun ottamatta. Yhdysvaltalainen William Smith voitti sarjan olympiakultaa Berlinin tullessa hopealle. Vuonna 1953 MM-kilpailut käytiin kreikkalais-roomalaisella tyylillä, ja Berlin sijoittui viidenneksi.


title: Per Berlin

text: Seuraavana vuonna 1953 oli jälleen vuorossa vapaapaini, mutta Berlin tuli neljänneksi. Melbournen kesäolympialaisissa 1956 hän hävisi vapaapainissa neljännen kierroksen ottelunsa selätyksellä Neuvostoliiton Vakhtang Balavadzelle ja sijoittui neljänneksi. Kreikkalais-roomalaisessa painissa Berlin hävisi kultaa ja hopeaa voittaneille Mithat Bayrakille ja Vladimir Manejeville ja saavutti näiden jälkeen pronssia.


title: Per Berlin

text: Berlin kuoli 90-vuotiaana Landskronassa 22. joulukuuta 2011.


title: Ludomir Różycki

text: Ludomir Różycki (18. syyskuuta 1883 Varsova – 1. tammikuuta 1953 Katowice) oli puolalainen säveltäjä ja kapellimestari. Hän kuului Mieczysław Karłowiczin, Karol Szymanowskin ja Grzegorz Fitelbergin kanssa Nuorena Puolana tunnettuun säveltäjien ryhmään.


title: Ludomir Różycki

text: Różycki opiskeli pianonsoittoa ja sävellystä Varsovan konservatoriossa, jossa hänen isänsä toimi professorina. Hän valmistui erinomaisin arvosanoin ja täydensi opintojaan Berliinissä Engelbert Humperdinckin johdolla. Hän aloitti uransa johtamalla oopperaa ja toimimalla Lvivissä pianonsoiton professorina.


title: Ludomir Różycki

text: Różyckin teos "Pan Twardowski" oli ensimmäinen suurimuotoinen puolalainen baletti, joka esitettiin Puolan ulkopuolella. Sen lisäksi, että teos esitettiin yli 800 kertaa Varsovassa, näytöksiä järjestettiin myös Kööpenhaminassa, Prahassa, Brnossa, Zagrebissa, Belgradissa ja Wienissä. Różyckin muihin teoksiin lukeutuu Jerzy Żuławskin librettoon sävelletty ooppera "Eros i Psyche", joka kantaesitettiin Wrocławissa vuonna 1917.


title: Kolumbiaaninen vaihto

text: Kolumbiaaninen vaihto tarkoittaa uudella ajalla tapahtunutta kasvi- ja eläinlajien mannertenvälistä siirtymistä Uuden ja Vanhan maailman välillä sekä siihen liittyneitä massiivisia ekologian, maatalouden ja kulttuurin muutoksia – erityisesti viljelykasvien, karjan, ihmisten (orjat mukaan lukien) ja tartuntatautien siirtymisestä seuranneita muutoksia. Nämä muutokset johtivat ekologiseen ja kulttuurivallankumoukseen niin Amerikassa kuin Euroopassa. Uusi yhteyksien aika alkoi vuonna 1492 Kristoffer Kolumbuksen ensimmäisestä purjehduksesta Amerikkaan, mistä juontuu nimitys ”kolumbiaaninen”.


title: Kolumbiaaninen vaihto

text: Kasvien ja eläinten mannertenvälinen siirtyminen muutti niin eurooppalaisten, amerikkalaisten, afrikkalaisten kuin aasialaistenkin elämäntapoja. Aikaisemmin tuntemattomista elintarvikkeista tuli nopeasti perusruokaa ja uusilla alueilla alettiin harjoittaa maataloutta. Esimerkiksi ennen vuotta 1492 perunaa ei tunnettu Etelä-Amerikan ulkopuolella, mutta 1840-luvulla Irlantia kohtasi vakava nälänhäta perunasatoon iskeneen perunaruton vuoksi. Eurooppalaisten ensimmäinen Uuteen maailmaan tuoma eläin, hevonen, muutti Suurten tasankojen intiaaniheimojen elämää pysyvästi ja mahdollisti elintavan muutoksen biisoninmetsästykseen perustuvaan nomadismiin. Tomaattikastikkeesta, joka tehdään amerikkalaisperäisestä kasvista, tuli Italian symboli ja afrikkalaisperäisestä kahvista ja aasialaisperäisestä sokeriruo’osta tuli Latinalaisen Amerikan plantaasien pääasiallisia viljelykasveja.


title: Kolumbiaaninen vaihto

text: Ennen kolumbiaanista vaihtoa Floridassa ei ollut appelsiineja, Ecuadorissa banaaneja, paprikaa Unkarissa, kesäkurpitsaa Italiassa, ananasta Havaijilla, maniokkia ja bataattia Afrikassa, nautoja Texasissa, chiliä Thaimaassa, tupakkaa Ranskassa eikä suklaata Sveitsissä. Eurooppalaiset toivat Amerikkaan voikukankin.


title: Kolumbiaaninen vaihto

text: Ennen pysyvien yhteyksien syntymistä kahden pallonpuoliskon välille kotieläinten ja tartuntatautien lukumäärä oli suurempi Vanhassa maailmassa kuin Uudessa. Vanhan maailman tautien ja erityisesti isorokon siirtyminen koitui tuhoisaksi Amerikan intiaaneille.


title: Jacob af Forselles

text: Jacob af Forselles (alk. Forsell, 17. elokuuta 1696 Vehkalahti – 27. elokuuta 1768) oli suomalainen kauppias ja teollisuusyrittäjä. Hänestä tuli tiettävästi ensimmäinen suomalainen kauppaneuvos, joka teki koko työuransa Suomessa. Hänet myös aateloitiin vuonna 1767 ja hän on af Forselles -aatelissuvun kantaisä.


title: Jacob af Forselles

text: Venäläismiehityksen aikana Forsell oli mukana venäläisten vastaisissa sissijoukoissa, mikä toi hänelle lempinimen "Sissi-Jaakko". Myöhemmin af Forselles vaikutti erityisesti Haminassa ja Loviisassa, joissa hän toimi kauppiaana, laivanvarustajana sekä eri teollisuusyritysten omistajana. Loviisan pormestarina hän toimi vuosina 1747–1765. Hän oli myös porvarissäädyn edustajana valtiopäivillä 1746–1747, 1751–1752 ja 1755–1756. Hänen omistuksessaan olleita kartanoita olivat Petjärven kartano Ruotsinpyhtäällä, Mariebergin kartano Liljendalissa ja Peippolan kartano Elimäellä.


title: Jacob af Forselles

text: Af Forsellesin puoliso oli Johanna Ulrika Schultz. Parille syntyi vuosina 1753–1757 neljä lasta, joista tunnetuin lienee vuorineuvos Henrik Johan af Forselles (1754–1790).


title: Michael Peterson

text: Nimi Michael Peterson voi viitata:


title: Marcelo Estigarribia

text: Marcelo Alejandro Estigarribia Balmori (s. 21. syyskuuta 1987) on paraguaylainen jalkapalloilija, pelipaikaltaan vasen laitahyökkääjä. Hänellä on sopimus urugualaisen Deportivo Maldonado -seuran kanssa, mutta elokuussa 2011 hänet vuokrattiin 500 000 dollarin hinnalla loppukaudeksi Italian Serie A:ssa pelaavaan Juventukseen.


title: Marcelo Estigarribia

text: Estigarribia aloitti uransa Club Unión Pacífico -nuorisoseurassa, ennen kuin siirtyi Sport Colombiaan, jossa hän teki ammattilaisdebyyttinsä 17-vuotiaana. Sen jälkeen hän siirtyi Cerro Porteñon riveihin, josta hän siirtyi vuonna 2008 Le Mansiin ja sieltä Newell's Old Boysiin lainalle.


title: Marcelo Estigarribia

text: Elokuussa 2011 Estigarribia siirtyi Deportivo Maldonadosta lainalle Juventukseen.


title: Eurooppalaisten Amerikan kolonisaatio

text: Eurooppalaisten Amerikan kolonisaation katsotaan yleisesti alkaneen vuodesta 1492. Kristoffer Kolumbus vei espanjalaisten laivaston Amerikan rannikolle ensimmäisen kerran 1492. Tätä seurasi eurooppalaisten tutkimusmatkailu, valloitukset ja kolonisaatio. Väestöä on muuttanut Amerikkaan uskonnollisista ja taloudellisista syistä sekä pakolla.


title: Eurooppalaisten Amerikan kolonisaatio

text: Ensimmäisiä valloittajamaita olivat Espanja ja Portugali, jotka Tordesillasin sopimuksessa 1494 jakoivat Euroopan ulkopuolisen maailman keskenään. Sopimukseen kirjattiin myös kohta Etelä-Amerikan jakamisesta.


title: Arthur Gardner (tuottaja)

text: Arthur Gardner (7. kesäkuuta 1910 Marinette, Wisconsin – 19. joulukuuta 2014 Beverly Hills, Kalifornia) oli yhdysvaltalainen elokuvatuottaja ja näyttelijä. Hän syntyi Wisconsinin Marinettessa nimellä Arthur Goldberg. Varhaisella urallaan hän esimerkiksi esiintyi opiskelijana elokuvassa "Länsirintamalta ei mitään uutta" (1930).


title: Arthur Gardner (tuottaja)

text: Gardner palveli toisen maailmansodan aikana ensimmäisessä elokuvayksikössä ("First Motion Picture Unit"). Siellä hän tapasi Jules V. Levyn ja Arnold Lavenin, joiden kanssa hän perusti vuonna 1951 tuotantoyhtiö Levy-Gardner-Lavenin.


title: Arthur Gardner (tuottaja)

text: Gardner työskenteli tuottajana esimerkiksi televisiosarjoissa "The Rifleman" ja "The Big Valley" sekä elokuvissa "McQ – asekettu" (1974) ja "Brannigan – terästä nyrkeissä" (1975). Gardner kuoli Beverly Hillsissä, Kaliforniassa 104-vuotiaana 19. joulukuuta 2014.


title: Arthur Gardner

text: Arthur Gardner on:


title: Vegard Haukø Sklett

text: Vegard Haukø Sklett (s. 10. helmikuuta 1986) on norjalainen uransa lopettanut mäkihyppääjä. Hän edusti kansallisella tasolla Grong IL-seuraa.


title: Vegard Haukø Sklett

text: Maailmancupissa Sklett kilpaili ensimmäisen kerran 31. tammikuuta 2009 Sapporossa, jossa hän sijoittui 24:nneksi. Hänen uransa paras maailmancupin sijoitus on neljäs sija Sapporon kilpailusta 28. tammikuuta 2012.


title: Vegard Haukø Sklett

text: Joulukuussa 2011 Sklett hyppäsi Norjan voittamassa Harrachovin joukkuekilpailussa.


title: Vegard Haukø Sklett

text: Sklettillä on hallussaan epävirallinen mäkiennätys Trondheimin Granåsenin mäestä. Hän hyppäsi siellä 3. tammikuuta 2009 145 metriä.


title: Gerardus Philippus Helders

text: Gerardus Philippus Helders (9. maaliskuuta 1905 – 6. tammikuuta 2013) oli alankomaalainen poliitikko. Hänen puolueensa oli "Christelijk-Historische Unie", joka sittemmin on yhdistetty Kristillisdemokraattiseen puolueeseen. Helders toimi siirtomaa-asiainministerinä Dreesin IV ja Beelin II hallituksessa.


title: Gerardus Philippus Helders

text: Helders syntyi Rotterdamssa, ja hänen isänsä oli viinikauppias. Helders opiskeli siviilioikeutta Leidenin yliopistossa vuosina 1925–1929. Hän meni naimisiin vuonna 1930 ja sai yhden pojan sekä neljä tytärtä. Poliittisen uransa hän aloitti Alankomaiden Itä-Intiassa, jossa hän toimi kaupunginvaltuutettuna Bandungissa ja Bataviassa. Helders oli internoituna vuosina 1942–1945, jolloin Japani miehitti aluetta.


title: Gerardus Philippus Helders

text: Vuosina 1959–1975 Helders kuului Alankomaiden valtioneuvostoon. Hänestä tehtiin Alankomaiden Leijonan ritarikunnan ritari (1959) ja Orange-Nassaun ritarikunnan komentaja (1969).


title: Gerardus Philippus Helders

text: Helders asui Wassenaarissa, jonka pormestari tapasi hänet hänen 105- ja 106-vuotispäivinään. Pormestari oli yllättynyt Heldersin hyvästä terveydentilasta ja hyvästä nykyasioiden tiedostamisesta. Vuonna 2011 Helders oli yksi kolmesta vanhimmasta Alankomaissa eläneestä miehestä. Hänellä oli kaksitoista lapsenlasta ja useita lapsenlapsenlapsia. Helders kuoli 107-vuotiaana kotonaan Wassenaarissa.


title: Bakir Izetbegović

text: Bakir Izetbegović (s. 28. heinäkuuta 1956 Sarajevo, Jugoslavia) on bosniahertsegovinalainen poliitikko. Hän on edesmenneen presidentin Alija Izetbegovićin poika.


title: John Levy

text: John Levy (11. huhtikuuta 1912 New Orleans, Louisiana – 20. tammikuuta 2012) oli yhdysvaltalainen jazzia soittanut kontrabasisti ja liikemies.


title: John Levy

text: Levy muutti vuonna 1944 Chicagosta New Yorkiin, jossa hän soitti muiden muassa Ben Websterin, Erroll Garnerin, Milt Jacksonin ja Billie Holidayn kanssa. Vuonna 1949 hänestä tuli George Shearingin alkuperäisen kvintetin basisti, ja hän toimi lisäksi Shearingin konserttimanagerina. Vuonna 1951 Levy perusti John Levy Enterprisesin, Inc., ja hänestä tuli ensimmäinen afroamerikkalainen henkilökohtainen manageri pop- ja jazzmusiikin alalla. Levyn asiakkaisiin kuuluivat Shearingin lisäksi Nancy Wilson, Cannonball Adderley, Joe Williams, Shirley Horn ja Ramsey Lewis.


title: John Levy

text: Vuonna 1997 Levy otettiin International Jazz Hall of Fameen, ja vuonna 2006 National Endowment for the Arts myönsi hänelle NEA Jazz Master -arvonimen.


title: Robert Simpson (meteorologi)

text: Robert Homer Simpson (19. marraskuuta 1912 Corpus Christi, Texas – 19. joulukuuta 2014 Washington) oli yhdysvaltalainen meteorologi ja hurrikaanien asiantuntija. Hän oli National Hurricane Research Projectin ensimmäinen johtaja vuosina 1955–1959 ja myöhemmin Kansallisen hurrikaanikeskuksen johtaja 1967–1974. Hän kehitti Saffirin–Simpsonin hurrikaaniasteikon yhdessä Herbert Saffirin kanssa. Hän oli lisäksi mukana perustamassa tulevaa National Severe Storms Laboratorya.


title: Robert Simpson (meteorologi)

text: Simpson syntyi Corpus Christissä, Texasissa, ja selviytyi kuusivuotiaana tuhoisan hurrikaanin rantautumisesta. Hän opiskeli Southwestern Universityssä, Atlantan Emory-yliopistossa ja Chicagon yliopistossa. Hän oli The Explorers Clubin jäsen. Hän oli myös American Meteorological Societyn kunniajäsen ja sai sen Cleveland Abbe -palkinnon; lisäksi hän sai tunnustuksia Yhdysvaltain kauppaministeriöltä ja Ranskasta.


title: Robert Simpson (meteorologi)

text: Simpson oli naimisissa meteorologi Joanne Simpsonin kanssa vuodesta 1965 tämän kuolemaan vuonna 2010.


title: Robert Simpson

text: Robert Simpson voi tarkoittaa ainakin seuraavia henkilöitä:


title: Norman Felton

text: Norman Felton (29. huhtikuuta 1913 Lontoo – 25. kesäkuuta 2012) oli brittiläissyntyinen televisiotuottaja. Hän muutti perheineen Yhdysvaltoihin vuonna 1929 ja asettui Ohion Clevelandiin. Felton työskenteli muun muassa ohjelmissa "The Man from U.N.C.L.E." ja "Tohtori Kildare" NBC:llä. Hän toimi myös esimerkiksi lääketieteellisen draaman "Yhdestoista hetki" toimeenpanevana tuottajana.


title: Norman Felton

text: Felton sai vuonna 1965 Golden Globen sarjasta "The Man from U.N.C.L.E.", ja vuonna 1966 hän sai siitä lisäksi Emmy-ehdokkuuden. Vuonna 1975 hän tuotti televisioelokuvan "Babe", joka toi hänelle uuden Emmy-ehdokkuuden. Vuonna 1979 hän tuotti televisioelokuvan "Nimesi olkoon Jonah". Vuonna 1997 hän sai Producers Guild of American elinikäisen kunniajäsenyyden.


title: Marjukka Kaakkola

text: Marjukka Kaakkola (s. 1961) on Muutos 2011 -puolueen aiempi puheenjohtaja (2012–2013). Hän asuu Lohjalla ja on ammatiltaan sairaanhoitaja. Vuosina 2010–2011 hän oli Muutos 2011:n hallituksen jäsen. Hän oli ehdokkaana vuoden 2011 eduskuntavaaleissa Uudenmaan vaalipiirissä saaden 248 ääntä, mutta ei tullut valituksi.


title: Pray

text: Pray voi viitata:


title: My World

text: My World voi viitata seuraaviin:


title: Yours Truly

text: Yours truly voi viitata:


title: Love Me

text: Love Me voi viitata:


title: Never Let You Go

text: Never Let You Go voi viitata:


title: Sangihenpöllönen

text: Sangihenpöllönen ("Otus collari") on pöllöihin kuuluva lintu. Sitä tavataan Indonesiassa Sangihen saarella, jolla se on kotoperäinen. Sen paikallinen nimi on burung hantu.


title: Sangihenpöllönen

text: Se painaa 76 grammaa.


title: Sangihenpöllönen

text: Sen elinpiiriä ovat subtrooppiset ja trooppiset alavat metsät, pensastot, viljelmät ja puutarhat.


title: The Code

text: The Code (tunnetaan myös nimellä Thick as Thieves) on vuonna 2009 julkaistu rikoselokuva. Elokuvan pääosia esittävät Morgan Freeman, Antonio Banderas, Radha Mitchell, Robert Forster, Rade Šerbedžija, Marcel Iureş ja Tom Hardy. Elokuvan on ohjannut Mimi Leder. Elokuva julkaistiin suoraan videolle.


title: And I Love Her

text: And I Love Her on The Beatlesin kappale, joka julkaistiin yhtyeen albumilla "A Hard Day’s Night" vuonna 1964. Suurimman osan kappaleesta kirjoitti Paul McCartney, mutta sen työstöön osallistui myös John Lennon. Kappale julkaistiin singlenä Yhdysvalloissa, jolloin se nousi Billboard Hot 100 -listan 12. sijalle. Se ilmestyi myös muun muassa joissakin Manner-Euroopan maissa sekä Japanissa, Meksikossa ja Chilessä, mutta ei Britanniassa.


title: And I Love Her

text: Kappale on tyylillisesti herkkä balladi ja John Lennon kutsuikin ”And I Love Heria” Paul McCartneyn ”ensimmäiseksi ’Yesterdayksi’”.


title: And I Love Her

text: Kappaleen pääasiallisen tekijän Paul McCartneyn on sanottu kirjoittaneen kappaleen silloiselle tyttöystävälleen Jane Asherille, mutta McCartney itse on kertonut, ettei sitä ole tehty kenellekään tietylle henkilölle. ”And I Love Her” on latinotyylinen herkkä balladi. McCartney työsti sen Jane Asherin vanhempien omistaman talon kellarissa Lontoon Wimpole Streetillä, missä hän ja Lennon kirjoittivat monet yhtyeen kappaleista. Kun McCartney oli saanut kappaleen valmiiksi, oli tuottaja George Martin sitä mieltä, että lauluun tarvitaan vielä erillinen väliosa. John Lennon on väittänyt auttaneensa sen teossa. McCartneylla on asiasta oma mielipiteensä:


title: And I Love Her

text: McCartneyn mielestä kappaleen otsikon aloittaminen keskeltä lausetta oli ovelaa. Perry Como käytti myöhemmin samaa ideaa levyttäessään kappaleen ”And I Love You So”.


title: And I Love Her

text: ”And I Love Her” on ilmeisesti ainoa Beatlesin kappale, jossa sävellaji vaihtuu soolon aikana. George Harrison soitti soolon flamenco-kitaralla. Toinen huomionarvoinen asia on se, että kappale kulkee mollissa, mutta vaihtuu aivan lopussa duuriin. Yhtye oli aiemmin käyttänyt samaa keinoa omassa versiossaan kappaleesta ”A Taste of Honey” albumilla "Please Please Me".


title: And I Love Her

text: Laulu äänitettiin Lontoon Abbey Road -studioiden kakkosstudiossa 25–27. helmikuuta 1964. Kappaleesta otettiin kaikkiaan 21 ottoa, joista viimeinen valittiin lopulliseksi versioksi. Kappaleen ensimmäiset versiot olivat nopeampitempoisia ja niissä oli enemmän sähköisiä soittimia – lopullisessa versiossa ainoat elektroniset instrumentit ovat John Lennonin puoliakustinen Gibson J160E -kitara sekä Paul McCartneyn basso. Alkuperäinen versio ei myöskään sisältänyt George Martinin vaatimaa väliosaa. Kyseinen alkuperäinen versio on julkaistu myöhemmin albumilla "Anthology 1". Ringo Starr ei soita kappaleessa rumpusettiä vaan bongorumpuja. Kappale viimeisteltiin kaksiosaisessa miksauksessa 3. maaliskuuta ja 22. kesäkuuta 1964.Yhdysvalloissa ”And I Lover Her” ilmestyi singlenä Capitol Recordsin julkaisemana 20. heinäkuuta 1964 B-puolenaan ”If I Fell”. ”And I Love Her” nousi Billboardin listalle viisi päivää myöhemmin ja oli korkeimmillaan sijalla 12. Listaviikkoja kertyi yhteensä yhdeksän. Se nousi listalle myös Cashboxin (14.) ja Record Worldin (16.) listoilla. Myös B-puoli ”If I Fell” saavutti pientä menestystä ollen Billboard-listalla parhaimmillaan 53. sijalla, Record Worldissa 59. ja Cashboxissa 64. Singlen kannessa käytettiin samaa Dezo Hoffmannin ottamaa kuvaa, joka oli myös "Four by The Beatles" -EP:n kannessa. Kappale ilmestyi Yhdysvalloissa myös "A Hard Day’s Nightin" Amerikan-versiolla, jolla oli kappaleen tavallisen version lisäksi George Martinin orkesterin esittämä instrumentaaliversio.


title: And I Love Her

text: Britanniassa kappale ilmestyi "A Hard Day’s Night" -albumilla 10. heinäkuuta 1964. Singlenä, tai edes B-puolena, sitä ei julkaistu koskaan. Sen sijaan joissain Manner-Euroopan maissa sekä ainakin Japanissa, Meksikossa ja Chilessä single ilmestyi joko Parlophonen tai Odeon Recordsin julkaisemana. Meksikon-painoksessa B-puolena oli poikkeuksellisesti ”Tell Me Why”.


title: And I Love Her

text:
A-puoli
B-puoli


title: And I Love Her

text: ”And I Love Her” on yksi coveroiduimmista Beatles-kappaleista, ja 1970-luvun alkuun mennessä siitä oli tehty jo yli kolmesataa levytystä. Oman versionsa ovat levyttäneet muun muassa José Feliciano, Julio Iglesias, Henry Mancini, Barry Manilow, Bob Marley & The Wailers, Sarah Vaughan ja Bobby Womack.


title: TUL:n paras urheilija

text: TUL:n parhaan urheilijan palkinto on jaettu vuodesta 1961 alkaen. Palkinto jaettiin erikseen naisille vuosina 1961–1990.


title: Pattisonin telakka

text: Pattisonin telakka oli Italiassa Napolissa toiminut laivanrakennustelakka. Sen perusti 1864 Newcastlesta kotoisin ollut John Pattison (Giovanni Pattison).


title: Pattisonin telakka

text: Vuonna 1931 telakka yhdistyi Bacini e Scali Partenopein kanssa, jolloin muodostui Ansaldon hallinnoima Bacini e Scali Napolitane. Tämä sulautui 1939 Regio Cantiere di Castellammare di Stabiaan, josta alkoi Napoliin telakkateollisuuden keskittyminen Navalmeccanicaksi.


title: Pattison

text: Pattison viittaa muun muassa seuraaviin:


title: Cristian Tello

text: Cristian Tello Herrera (s. 11. elokuuta 1991 Sabadell, Barcelonan maakunta, Espanja) on espanjalainen jalkapalloilija, joka pelaa Barcelonassa pelipaikaltaan hyökkääjänä.


title: Cristian Tello

text: Cristian Tello aloitti jalkapalloilun 11-vuotiaana CF Can Rullissa ja siirtyi jonkin ajan päästä FC Barcelonaan. Tämän jälkeen hän siirtyi vuodeksi lainaksi Dammiin. Vuonna 2008 hänen siirtosopimuksensa umpeutui ja RCD Espanyol otti hänet joukkueeseen.


title: Cristian Tello

text: Vuonna 2010 Tello siirtyi takaisin Barcelonaan ja pelasi kauden 2010 Barcelona B:ssä. 9. marraskuuta 2011 Tello teki debyyttinsä Barcelonan ykkösmiehistössä Copa del Reyn ottelussa CE L'Hospitaletia vastaan. Ensimmäisen esiintymisensä Primera Divisiónissa Tello teki 28. tammikuuta 2012 ottelussa Villarrealia vastaan tullen kentälle Adrianon paikalle 75. minuutilla. Vuonna 2014 kesän siirtoikkunassa Tello siirtyi Barcelonasta Portoon kahden kauden lainasopimuksella.


title: Cristian Tello

text: Tellon ensimmäinen lapsi, tytär Carlota, syntyi 27. maaliskuuta 2014.


title: Dezső Garas

text: Dezső Garas (myös "Dezső Grósz"; 9. joulukuuta 1934 – 30. joulukuuta 2011) oli unkarilainen näyttelijä, joka työskenteli elokuvissa 1950-luvulta lähtien. Hän esiintyi muun muassa Gyula Maárin komediassa "Hoppá", joka näytettiin Berliinin elokuvajuhlilla 1993. Hän kuoli 77-vuotiaana Budapestissa pitkään sairastettuaan.


title: Reaktiivinen hypoglykemia

text: Reaktiivinen hypoglykemia on lääketieteellinen termi, jolla tarkoitetaan tilaa, jossa verensokeripitoisuus laskee 3-5 tuntia ja menee ateriointia edeltävän tason alapuolle henkilöillä, jotka eivät sairasta diabetestä. Syynä pidetään liian hidasta ja myöhäistä insuliinin erittymistä ruokailun aikana. Ruokailun jälkeen insuliinin tuotanto jatkuu, vaikka sokeripitoisuus on jo laskenut. Kyseessä verensokeritasapainotilan takaisinkytkennässä tapahtuva viive.


title: Ida Pollock

text: Ida Pollock (o.s. Crowe; 12. huhtikuuta 1908 Lewisham, Lontoo – 3. joulukuuta 2013 Cornwall) oli brittiläinen kirjailija, joka julkaisi lukuisia novelleja ja yli sata rakkausromaania. Hän käytti oikean nimensä lisäksi useita pseudonyymejä: Susan Berrie, Pamela Kent, Averil Ives, Anita Charles, Barbara Rowan, Jane Beaufort, Rose Burghley, Mary Whistler ja Marguerite Bell. Hän toimi myös öljymaalarina, ja hän oli edustettuna kansallisessa näyttelyssä vuonna 2004.


title: Ida Pollock

text: Pollock aloitti kirjoitustensa julkaisun jo 1920-luvulla. Hän selvisi toukokuussa 1942 pommin osumisesta hänen äitinsä kotiin Hastingsissa. Pollock selvisi vammoitta, mutta hänen äitinsä joutui tilapäiseen sairaalahoitoon. Hän meni vuonna 1943 naimisiin everstiluutnantti Hugh Alexander Pollockin (1888–1971) kanssa. Mies työskenteli elämänsä aikana myös kustantamossa ja teki yhteistyötä Churchillin kanssa. Hän oli aiemmin ollut naimisissa Enid Blytonin kanssa.


title: Ida Pollock

text: Myös Pollockin tytär Rosemary Pollock on rakkauskirjailija.


title: Ida Pollock

text: Pollock julkaisi omaelämäkertateoksen "Starlight" marraskuussa 2009. Hän oli Romantic Novelists’ Associationin perustajajäsen ja oli mukana valmistamassa järjestön 50-vuotisjuhlia vuonna 2010.


title: Parlamentin hajottaminen

text: Parlamentin hajottaminen tarkoittaa sitä, että parlamentin työskentely keskeytetään kesken vaalikauden ja järjestetään ennenaikaiset parlamenttivaalit. Useimmissa maissa parlamentin hajottaminen on vähintäänkin muodollisesti valtionpäämiehen yksinoikeus, joskin monissa maissa todellisen päätöksen tekee esimerkiksi pääministeri.


title: Parlamentin hajottaminen

text: Suomessa eduskunnan hajottaminen on perinteisesti ollut tasavallan presidentin (aiemmin Venäjän keisarin ja suuriruhtinaan) yksinoikeus, mutta vuonna 2000 voimaanastuneen uuden perustuslain mukaan presidentti voi hajottaa eduskunnan vain pääministerin perustellusta aloitteesta ja eduskuntaryhmiä kuultuaan sekä eduskunnan ollessa koolla.


title: Parlamentin hajottaminen

text: Suomen itsenäisyyden aikana eduskunta on hajotettu kaikkiaan kahdeksan kertaa:


title: Alice Herz-Sommer

text: Alice Herz-Sommer (myös Alice Sommer-Herz tai Alice Sommer; 26. marraskuuta 1903 Praha, Itävalta-Unkari – 23. helmikuuta 2014 Lontoo, Britannia) oli tšekkiläinen pianisti, musiikinopettaja ja Theresienstadtin keskitysleiriltä pelastunut. Hän oli viimeisinä elinvuosinaan vanhin tunnettu selviytyjä holokaustista. Yli satavuotiaana hän kirjoitti holokaustikokemuksistaan kirjan "Ein Garten Eden inmitten der Hölle", joka nousi myyntimenestykseksi.


title: Alice Herz-Sommer

text: Herz-Sommer syntyi Prahassa, Itävalta-Unkarissa, Marianan kaksossiskona. Hän meni naimisiin muusikko Leopold Sommerin kanssa vuonna 1931 ja sai Raphael-pojan (1937–2001). Useimmat hänen sukulaisensa ja ystävänsä (muun muassa Max Brod ja Felix Weltsch) pakenivat Tšekkoslovakian miehityksen jälkeen Palestiinaan, mutta hän itse pysyi Prahassa. Vuonna 1942 hänen sairas äitinsä Sophie surmattiin. Vuotta myöhemmin hän joutui miehensä ja poikansa kanssa Theresienstadtiin, jossa Herz-Sommer soitti konserteissa. Hänen miehensä lähetettiin myöhemmin Auschwitziin, ja vaikka hän selvisi sieltä, hän kuoli Dachaun keskitysleirillä vuonna 1944. Kun Theresienstadt vapautettiin vuonna 1945, Herz-Sommer palasi Prahaan.


title: Alice Herz-Sommer

text: Vuonna 1949 Herz-Sommer muutti sukunsa luo Israeliin. Hän asui siellä ja toimi musiikinopettajana Jerusalemissa, kunnes muutti sellistipoikansa kanssa Lontooseen vuonna 1986.


title: Alice Herz-Sommer

text: Vuonna 2010 BBC Four näytti ohjelman Herz-Sommerin elämää kunnioittaakseen. Herz-Sommer nimesi optimisminsa pitkäikäisyytensä salaisuudeksi.


title: ATP-kausi 2012

text: Tämä on luettelo kauden 2012 tenniksen ATP-kiertueen turnauksista ja voittajista kyseisellä kaudella.


title: Albert Bourlon

text: Albert Bourlon (23. marraskuuta 1916 Sancergues – 16. lokakuuta 2013) oli ranskalainen maantiepyöräilijä. Hän voitti vuonna 1947 Ranskan ympäriajon 14. etapin. Hän irrottautui muista lähes heti ja ajoi soolona 253 kilometriä – pisimmän matkan Ranskan ympäriajon sodan jälkeisessä historiassa. Vuonna 1947 Bourlon myös voitti Pariisi–Bourges'n.


title: Paola (Belgian kuningatar)

text: Paola Ruffo di Calabria (s. 11. syyskuuta 1937 Toscana, Italia) on Belgian entisen kuninkaan Albert II:n puoliso. Kuningatar Paola syntyi Italian Toscanassa perheensä seitsemänneksi ja nuorimmaksi lapseksi. Hän meni naimisiin Albert II:n kanssa vuonna 1959 ja heillä on kolme lasta: kuningas Philippe, Astrid ja Laurent.


title: Gerrymandering

text: Gerrymandering eli tarkoitushakuinen vaalipiirien rajaaminen tarkoittaa vaalipiirien rajojen muuttelua, jonka tarkoituksena on suosia jotain tiettyä puoluetta tai ehdokasta vaaleissa.


title: Gerrymandering

text: Yleensä menettelyn logiikkana on rajata vaalipiirit siten, että suosittavan puolueen äänestäjiksi oletettuja väestöryhmiä kasataan riittävä määrä samaan vaalipiirin toisistaan etäällä olevilta alueilta ja kilpailevien puolueiden potentiaaliset kannattajat hajotetaan usean vaalipiirin alueelle siten, että he eivät missään ole enemmistönä.


title: Gerrymandering

text: Termi on peräisin Yhdysvalloista, jossa Massachusettsin osavaltion kuvernöörinä toimineen Elbridge Gerryn (1744–1814) väitettiin omaa puoluettaan hyödyttääkseen kehitelleen omituisenmuotoisia vaalipiirejä, joista eräs muistutti kartalla salamanteria () ja sai siten pilkkanimen "gerrymander".


title: Gerrymandering

text: Vaalipiirisuunnittelua pidetään kyseenalaisena, varsinkin jos se johtaa maantieteellisesti tai demografisesti epäluonnollisten vaalipiirien ja äänestysalueiden luomiseen.


title: Gerrymandering

text: Ilmiö esiintyy todennäköisimmin enemmistövaalitapaa käyttävissä maissa, joissa vaalipiirien rajoja on säännöllisesti korjailtava, jotta niiden asukasluku pysyisi samana – varsinkin, jos vallassa oleva puolue pääsee suvereenisti päättämään muutoksista. Joissain enemmistövaalitapaa käyttävissä maissa on vaalipiirisuunnittelun estämiseksi annettu vaalipiirien rajoista päättäminen puolueista riippumattomille organisaatioille.


title: Gerrymandering

text: Onnistunut vaalipiirisuunnittelu todennäköisesti johtaa kansalaisten äänestysinnon alenemiseen, sillä se vähentää todennäköisyyttä, että oppositioasemassa olevat ryhmät menestyisivät vaaleissa.


title: Gerrymandering

text: Suhteellista vaalitapaa käyttävissä maissa ilmiö on melko tuntematon, sillä varsinkin suuremmissa usean edustajan vaalipiireissä sillä saavutettava hyöty olisi vähäinen.


title: Gerrymandering

text: Suomessa vaalipiirien rajat ovat kiinteät ja perustuvat maakuntajakoon, joten poliitikoilla ei ole säännöllistä mahdollisuutta vaalipiirisuunnitteluun. Eräitä piirteitä kuitenkin ilmenee ylisuuren Uudenmaan vaalipiirin pilkkomisesta ajoittain käydyssä keskustelussa.


title: Veden peili

text: Veden peili on vuonna 2012 ensi-iltansa saanut Rax Rinnekankaan ohjaama suomalainen elokuva. Pääosassa nähdään Hannu-Pekka Björkman.


title: Veden peili

text: Demarin kriitikko Rane Aunimo antoi elokuvalle yhden tähden. Hänen mielestään elokuva on teennäinen ja ”töksähtelevissä kuvajaisissaan traagisen latteaa viisastelua”. Myös Ilta-Sanomien kriitikko Tarmo Poussu antoi elokuvalle yhden tähden. Hän aloitti arvostelunsa siteeraamalla elokuvan lehdistömateriaalia: ”Hannu-Pekka Björkman tulkitsee järisyttävästi Venetsiaan saapuvaa miestä Rax Rinnekankaan elokuvassa, jossa ihmisen minuus etsii itseään sisäisen tragedian varjoissa ja valoissa” ja jatkoi: ”Jos pystyit lukemaan edellisen lauseen vakavalla naamalla, saatat lämmetä "Veden peili" -elokuvalle, jonka lehdistömateriaalista se on lainattu. Mikäli mainoslause on mielestäsi mahtipontinen ja tekosyvällinen, voit olla varma, että sitä on myös itse elokuva.”


title: Veden peili

text: Positiivisemmin elokuvaan suhtautui Episodin päätoimittaja Jouni Vikman, joka antoi sille neljä tähteä. Hän huomautti, että elokuvan verkkainen leikkaustyyli ei välttämättä miellytä kaikkia: ”Jos taas on kiinnostunut siitä miten näennäisesti toisistaan irrallinen kuvamaailma ja kertojaääni luovat uusia assosiaatioita, on "Veden peili" mainio tapa haastaa − ja palkita – itseään.” Myös Iltalehden kriitikko Tuomas Riskala antoi elokuvalle positiivisen kolmen tähden arvion: ”Epätasainen visio toimii kuin mielen abstraktio, jonka kaikki palaset eivät ikinä kohtaa, mutta joka pitää silti otteessaan.”


title: Ella ja kaverit (elokuva)

text: Ella ja kaverit on 2012 ensi-iltansa saanut suomalainen elokuva. Ohjauksesta vastaa Taneli Mustonen, käsikirjoituksesta Aleksi Hyvärinen ja Timo Parvela. Elokuvan teatteriensi-ilta oli 28. joulukuuta 2012. Se perustuu vuonna 2008 julkaistuun kirjaan Ella ja Äf Yksi.


title: Milva

text: Maria Ilva Biolcati, eli "Milva" (s. 17. heinäkuuta 1939 Goro, Italia ) on italialainen laulaja ja näyttelijä. Hän myös tunnetaan nimillä "La Rossa" (it. "punainen") hänen hiustensä väristä johtuen tai "Goron pantteri" hänen synnyinkaupungistaan johtuen. Milvan ura alkoi 1950-luvun lopulla ja jatkuu edelleen.


title: Milva

text: Milvan ura alkoi 1950-luvun lopulla, kun hän osallistui yleisradio RAI:n musiikkikilpailuun voittaen sen. Vuonna 1960 hän levytti Édith Piafin kappaleen "Milord". Milva lauloikin monia Piafin kappaleita. Vuonna 1962 Milva lauloi Piafin ohjelmistoja Pariisin Olympia-teatterissa. Teatterinjohtaja Giorgio Strehler ”löysi” Milvan vuonna 1965 ja halusi tämän oman teatterinsa ohjelmistoon esiintymään. Milva oli hyvin eklektinen laulaja, koska hän yhdisteli pop- ja oopperamusiikkia. Milva on esiintynyt monissa 1960-luvun italialaisissa elokuvissa.


title: Milva

text: Milva on laulanut Astor Piazzollan tangoja. Milva on myös laulanut saksaksi ja on hyvin suosittu saksankielisissä maissa. Hän esitti mm. monia Weill/Brect lauluja kuten Tango Ballade, Mackie Messer, Surabaya Johnny, Matrosen Tango ym.. Hän on tehnyt yhteistyötä monien muusikoiden kanssa, kuten Ennio Morriconen vuonna 1965, Francis Lain vuonna 1973, Mikis Theodorakiksen vuonna 1978, Enzo Jannaccin vuonna 1980 ja Franco Battiaton vuosina 1982 ja 1986.


title: Milva

text: Weill: The Threepenny Opera / Mauceri, Lemper, Kollo, Milva


title: Nepalinvenuksenkenkä

text: Nepalinvenuksenkenkä ("Paphiopedilum insigne") on itäaasialainen venuksenkenkiin kuuluva kämmekkälaji.


title: Nepalinvenuksenkenkä

text: Nepalinvenuksenkengän kuvasi Wallich ex Lindley vuonna 1821 julkaisussa "Collectanea Botanica" ja sen siirsi Pfitzer vuonna 1886 julkaisussa "Morphologische Studien uber die Orchideenbluthe".


title: Nepalinvenuksenkenkä

text: Nepalinvenuksenkenkä on keskikokoinen venuksenkenkä. Jopa 32 cm pitkiä ja 3 cm leveitä lehtiä on viidestä kuuteen kappaletta. Väritys on päältä vihreä, alta tyvestä violettipilkullinen. Kukkavana on jopa 25 cm pitkä, väriltään vihreä, lyhyen ja pehmeän violetin nukan peittämä. Kukkavanan kärkeen kehittyy yksi kukka, joka on 7-12 cm leveä ja väritykseltään hyvin vaihteleva. Laji kukkii lokakuusta tammikuuhun.


title: Nepalinvenuksenkenkä

text: Nepalinvenuksenkenkä kasvaa kevyessä varjossa kalkkipitoisilla kallioniemekkeillä vesiputousten lähistöllä 1000-1500 metrin korkeudella. Lajin luontainen levinneisyysalue sijoittuu Itä-Intiaan Bhutanin ja Bangladeshin väliin jäävälle alueelle. Alueen lämpötila vaihtelee 11 ja 22 celsiusasteen välillä. Ilmasto on talvisin kuiva, kesäisin kostea.


title: Likainen enkeli

text: Likainen enkeli on ruotsalaisen kirjailijan Henning Mankellin vuonna 2011 julkaistu romaani. Se kertoo ruotsalaisesta köyhistä oloista lähteneestä nuoresta naisesta, joka pestauduttuaan kokiksi Australiaan matkalla olevaan alukseen päätyy asumaan Maputoon Mosambikiin. Hänestä tulee paikallisen menestyvän bordellin omistaja.


title: Likainen enkeli

text: Kirja perustuu osittain tositapahtumiin. Siirtomaahallinnon arkistoista löytyneiden tietojen perusteella Maputossa on ollut 1800- ja 1900-lukujen vaihteessa oikeasti bordelli, joka maksoi runsaasti veroja ja jonka omistaja oli ruotsalainen nainen. Naisesta ei tiedetä juuri mitään; Mankellin romaani on kirjailijan keksimä kertomus siitä, minkälainen naisen elämäntarina olisi saattanut olla.


title: Mariusz Musial

text: Mariusz Konrad Musial (s. 1. tammikuuta 1978 Jelenia Góra, Puola) on norjalainen rattikelkkailija ja yleisurheilija. Hän edusti rattikelkkailussa seuratasolla Lillehammer Bob- og Akeklubbia.


title: Mariusz Musial

text: Musial yleisurheili nuorena ja muun muassa juoksi 100 metriä 10,85 sekunnissa vuonna 1998. Hän kilpaili rattikelkkailussa Salt Lake Cityn olympialaisissa 2002, joissa Musialin edustama Norjan nelikkojoukkue joutui hylätyksi toisen laskun jälkeen.


title: Kuukalat

text: Kuukalat (Monodactylidae) on ahvenkaloihin kuuluva heimo. Heimon lajeja tavataan Atlantista ja indopasifiselta merialueelta.


title: Kuukalat

text: Varhaisimmat kuukalojen heimoon kuuluvain kalojen fossiilit on ajoitettu alatertiäärikaudelle. Nykyään eläviä sukuja on 2, ja niissä on yhteensä 5 tai 6 lajia. Lajit ovat kuukala ("Monodactylus argenteus"), juovakuukala ("Monodactylus sebae"), "Monodactylus falciformis", "Monodactylus kottelati", "Schuettea scalaripinnis" ja "Schuettea woodwardi". Toisinaan "Schuettea"-suvun lajit katsotaan kuuluvaksi omaan heimoonsa.


title: Kuukalat

text: Kuukalalajit kasvavat suurimmillaan noin 25 cm:n pituisiksi. Ruumis on ovaalinmuotoinen ja litteä sekä eräillä lajeilla pituuttaan korkeampi. Selkä- ja peräevät ovat pitkät, ja muutama evien etuosan ruodoista ovat pidentyneet. Aikuisilla kaloilla ei ole rintaeviä ollenkaan tai ne ovat surkastuneet piikeiksi, nuorilla kaloilla on sen sijaan täysin kehittyneet rintaevät. Lajien silmät ovat melko kookkaat ja suu pieni. Väritykseltään kuukalat ovat hopeanharmaita, ja niiden ruumiissa on usein tummempia pystyraitoja.


title: Kuukalat

text: Kuukaloja tavataan pääasiassa indopasifisella merialueella Afrikan itärannikolta Australiaan ulottuvalta alueelta, mutta myös Länsi-Afrikan rannikolta. Ne ovat pääosin mereisiä, mutta erityisesti "Monodactylus"-suvun lajeja tavataan murtovesistä ja toisinaan myös makeavetisistä joista. Kalat liikkuvat usein parvissa matalissa vesissä mangrovea kasvavilla alueilla, koralliriutoilla ja laguuneissa. Niiden ravintoa ovat pienet kalat ja selkärangattomat eläimet.


title: Kuukalat

text: Heimon lajeista kuukalaa ja juovakuukalaa pidetään usein makean veden akvaarioissa. Paikoitellen Aasiassa kuukaloja kalastetaan myös ravinnoksi.


title: Kurjet (täsmennyssivu)

text: Kurjet voi viitata:


title: Vasemmistoanarkismi

text: Vasemmistoanarkismi viittaa vasemmistolaiseen anarkismiin. Vasemmistoanarkistien tavoitteena on yhteiskunta, jossa yksityisomistus on korvattu yhteisomistuksella ja yhteiskunnasta puuttuvat hierarkkiset rakenteet. Termiä vasemmistoanarkismi käytetään joskus synonyyminä anarkososialismin, vasemmistolibertarismin ja sosiaalisen anarkismin kanssa.


title: Vasemmistoanarkismi

text: Vasemmistoanarkistit ovat osallistuneet näkyvästi globalisaation vastaisiin mielenosoituksiin.


title: Vasemmistoanarkismi

text: Syndikalisti Ulrike Heider jakaa anarkismin vasemmistoanarkismiin, oikeistoanarkaismiin (anarkokapitalismiin) ja vihreään anarkismiin. Muun muassa Bryan Caplan ja Murray Bookchin ovat voimakkaasti kritisoineet Heiderin luokittelua.


title: The Maiden Heist

text: The Maiden Heist on vuonna 2009 kuvattu rikoskomedia. Elokuvan pääosia esittävät Christopher Walken, Morgan Freeman, William H. Macy, Marcia Gay Harden ja Breckin Meyer. Elokuvan on ohjannut Peter Hewitt. Elokuva julkaistiin suoraan videolle.


International Food Policy Research Institute (IFPRI) on vuonna 1975 perustettu kansainvälinen tutkimusinstituutti, jonka pyrkimyksenä on vähentää köyhyyttä, nälkää ja aliravitsemusta kehitysmaissa.


title: International Food Policy Research Institute

text: Instituutin pääkonttori sijaitsee Washingtonissa, Yhdysvaltain pääkaupungissa. Lisäksi IFPRI:lla on toimistoja 11:ssa maassa: Bangladeshissa, Egyptissä, Etiopiassa, Ghanassa, Senegalissa, Intiassa, Kiinassa, Malawissa, Nigeriassa, Pakistanissa ja Ugandassa.


text: IFPRI kuuluu Consultative Group on International Agricultural Research (CGIAR) - kattojärjestöön, johon kuuluu yhteensä 15 maatalouteen ja ruokaturvaan keskittyvää tutkimuskeskusta.


text: Vuodesta 2009 pääjohtajana on toiminut Shenggen Fan. Aiempia pääjohtajia ovat Joachim von Braun (2002–2009), Per Pinstrup-Andersen (1992–2002), Just Faaland (1990–1992), John W. Mellor (1977–1990) ja Dale E. Hathaway (1975–1977).


text: IFPRI:lla on neljä tutkimusjaostoa: Development Strategy and Governance , Environment and Production Technology , Markets, Trade, and Institutions ja Poverty, Health, and Nutrition .


text: Instituutin tämänhetkinen tutkimusstrategia painottuu viidelle osa-alueelle:IFPRI julkaisee kirjoja, keskustelupapereita, uutiskirjeitä ynnä muuta tutkimusmateriaalia. Instituutti tuottaa myös kvantitatiivisia tutkimusaineistoja, jotka ovat vapaasti ladattavissa IFPRI:n sivuilta. Vuodesta 2006 IFPRI on julkaissut vuosittain myös Globaalin nälkäindeksi -raportin (Global Hunger Index) , joka perustuu moniulotteiseen tilastolliseen menetelmään ja jolla kuvataan valtioiden nälkätilannetta. Muita merkittäviä vuosittain julkaistavia raportteja ovat ruokaturvatilanteeseen keskittyvä Global Food Policy Report (vuodesta 2011) sekä ali- ja yliravitsemukseen painottuva Global Nutrition Report (vuodesta 2014) .


title: Maggie Barnes

text: Maggie Pauline Barnes (o.s. Hinnant; 6. maaliskuuta 1882 – 19. tammikuuta 1998) oli yhdysvaltalainen nainen. Hän asui Pohjois-Carolinassa. Hän oli entisen orjan tytär ja meni vartuttuaan naimisiin torpparin kanssa. Hän kuoli 115 vuoden ja 319 vuorokauden iässä jalkatulehduksen aiheuttamiin komplikaatioihin. Barnes on maailman 15 vanhimman ihmisen listalla sijalla kymmenen.


title: Troy Seals

text: Troy Seals (s. 16. marraskuuta 1938) on yhdysvaltalainen muusikko. Hän on kotoisin Kentuckysta. Hänet tunnetaan parhaiten countrymusiikin lauluntekijänä, mutta hän toimi myös laulajana sekä kitaristina ja julkaisi 1970-luvulla kaksi sooloalbumia. Hänen suosittuihin sävellyksiinsä lukeutuvat "Rattle the Windows" (Shenandoah), "I Won't Need You Anymore (Always & Forever)" (Randy Travis), "Don't Take It Away" (Conway Twitty), "From Seven Till Ten" (Conway Twitty ja Loretta Lynn), "Two Old Cats Like Us" (Hank Williams, Jr.), "Pieces of My Life" (Elvis Presley) ja "Boogie Woogie Country Man" (Jerry Lee Lewis).


title: Troy Seals

text: Seals oli ASCAP:n vuoden 1986 countrylauluntekijä, ja hänet otettiin Nashville Songwriters Hall of Fameen vuonna 1988.


title: Buddhalaisuuden kritiikki

text: Buddhalaisuuden kritiikki tarkoittaa buddhalaisuuden arvostelua uskontokriittisistä syistä, buddhalaisten omaa tai muiden uskontojen jäsenien esittämää arvostelua.


title: Buddhalaisuuden kritiikki

text: Ateistiset tai humanistiset uskontokriitikot ovat arvostelleet buddhalaisuutta siitä, että myös tähän uskontoon voi kuulua sokea usko ja sekulaarin etiikan hylkääminen. Arvostelijat ovat huomauttaneet, että Japanin keisarikunnan buddhalaiset tukivat maan sotaisaa ulkopolitiikkaa ja että jotkut buddhalaiset tavoittelevat buddhalaista valtiota On myös esitetty, että buddhalainen Tiibet on aina ollut feodaaliyhteiskunta maaorjineen


title: Buddhalaisuuden kritiikki

text: Eräs näkökohta on, että buddhalaisten nunnien elämässä on enemmän rajoituksia kuin miespuolisten munkkien elämässä


title: Spoils-järjestelmä

text: Spoils-järjestelmä on lähinnä Yhdysvalloissa käytetty nimitys käytännöstä, jossa vaalit voittanut puolue nimittää kaikkiin keskeisiin siviilihallinnon virkoihin omat edustajansa, usein vaalikampanjassa työskennelleitä henkilöitä. Kyseessä on eräänlainen poliittisten virkanimitysten ääritapaus, jossa ainakin johtava virkakunta uusitaan kokonaan aina vaalien jälkeen. Spoils-järjestelmän katsotaan olleen Yhdysvalloissa laajimmillaan 1800-luvulla, minkä jälkeen on säädetty sen rajoittamiseen tähtääviä lakeja.


title: Regehr

text: Regehr on muun muassa seuraavien henkilöiden sukunimi:


title: Belváros (Pest)

text: Belváros on Budapestin kaupunginosa sen V osa-alueella. Se on osa Pestin historiallista vanhaa kaupunkia. Vuonna 2001 siellä oli 12 244 asukasta. Belvárosin pohjoispuolella on Lipótvárosin kaupunginosa, jonka kanssa se muodostaa V osa-alueen.


title: Belváros (Pest)

text: Belváros on epäsäännöllisen viisikulmion muotoinen, ja sen pisin sivu seuraa Tonavan rantaa. Kaupunginosassa on paljon toimistorakennuksia, osa Budapestin yliopistosta ja kauppoja; kapea Váci utca on yksi Budapestin suosituista ostoskaduista. Belvárosin seurakuntakirkko on Pestin vanhin rakennus. Belvárosissa on neljä merkittävää aukiota: Deák Ferencin, Vörösmartyn, Ferenciekin ja Egyetemin aukio. Deák Ferencin aukio on ainoa paikka, jossa kaikki kolme Budapestin metron linjaa kohtaavat toisensa.


title: Jarrutus

text: Jarrutus voi tarkoittaa seuraavia:


title: Neusis

text: Neusis on antiikin kreikkalaisten matemaatikkojen käyttämä geometrinen rakenne.


title: Neusis

text: Neusis koostuu tietyn mitan ("a") pituisen elementin sovitusviivasta kahden käyrän ("l" ja "m") väliin niin, että viiva "a" tai sen jatke kulkee pisteen "p" kautta. Toisin sanoen viivan toisen pään täytyy sijaita käyrällä "l" ja toisen pään käyrällä "m" niin, että viiva "a" suuntautuu kohti pistettä "p".


title: Neusis

text: Neusis voidaan muodostaa käyttämällä "Neusis viivotinta": viivotinta, joka on kiinnitetty pisteen "p" kohdalle. Kuvassa viivottimen toinen pää on merkitty keltaisella pallolla, jossa on ristikko. Tämä piste merkitsee viivoittimen nollakohtaa. Toinen, sinisellä merkitty piste, kuvaa etäisyyttä origosta. Keltaista pistettä siirretään käyrää "l" pitkin kunnes sininen piste osuu käyrälle "m". Näin löydetty viivoittimen etäisyys on merkitty kuvaan tummansinisellä palkilla.


title: Neusis

text: Neusis on ollut tärkeä työkalu ratkaistaessa geometrisia ongelmia, jotka eivät ole geometrisia konstruktiotehtäviä. Esimerkiksi kulman jakaminen kolmeen yhtä suureen osaan ja tasasivuisen seitsenkulmion muodostamisessa. Muun muassa Arkhimedes käytti neusista, mutta hiljalleen sen käyttö unohtui.


title: Neusis

text: Matematiikan historiaa tutkineen Thomas Little Heathin mukaan kreikkalainen matemaatikko Oinopides (noin 440 eaa) oli ensimmäinen, joka suosi geometrisia konstruktiotehtäviä neusiksen käytön sijasta. Hippokrates Khioslainen mahdollisesti pyrki välttämään neusiksen käyttöä. Sata vuotta myöhemmin Eukleides vähätteli neusiksen merkitystä teoksessaan Alkeet.


title: Neusis

text: Seuraava hyökkäys neusista vastaan tuli noin 400 luvulla eaa, jolloin Platonin idealismi kasvatti suosiotaan. Tämän vaikutuksen myötä syntyi kolme geometristen ongelmien luokkaa:Lopulta neusis oli soveltuva vain ongelmiin, joita ei voitu ratkaista muilla keinoilla. Neusiksesta tuli viimeinen vaihtoehto, jota käytettiin vain kun kaikkia muita oli jo kokeiltu.


title: Sara Sintonen

text: Sara Sintonen (s. 1971 Tampere) on suomalainen kasvatusalan tutkija ja opettajankouluttaja Helsingin yliopistossa. Hän on toiminut yliopiston opettajankoulutuslaitoksen yliopistonlehtorina vuodesta 2002. Hänen nykyinen opetusalansa on varhaiskasvatus.


title: Sara Sintonen

text: Sara Sintonen on musiikin tohtori, hän on väitellyt Sibelius-Akatemian musiikkikasvatuksen osaston tieteelliseltä linjalta vuonna 2001 aiheenaan mediakasvatus. Sintonen on myös Helsingin yliopiston (Kasvatustieteellinen tiedekunta) ja Turun yliopiston (Humanistinen tiedekunta) dosentti.


title: Lágymányos

text: Lágymányos on Budapestin kaupunginosa sen XI osa-alueella. Siellä oli 19 741 asukasta vuonna 2001.


title: Lágymányos

text: Lágymányos sijaitsee Tonavan läntisellä rannalla Budan puolella. Se ulottuu Rákóczin sillalta, joka tunnetaan myös Lágymányosin siltana, Gellértinvuoden juurelle Vapaudensillalle. Alueella on muun muassa Budapestin tekniikan ja taloustieteiden yliopiston pääkampus.


title: Muodollisesti pätevä

text: Muodollisesti pätevä on suomalainen komediasarja, jota esitettiin vuodesta 1999 vuoteen 2004. Tuotantokausia kertyi 3. Ohjauksesta vastasi Aleksi Mäkelä, ja käsikirjoituksesta Venla Mäkelä. Sarja voitti 4 Venla-palkintoa. Jokaisessa jaksossa oli myös vieraileva näyttelijä. Vierailijoista mainittakoon Kari Hietalahti, Hannu-Pekka Björkman, Tommi Korpela ja Irina Björklund.


title: Muodollisesti pätevä

text: Venla Mäkelä sai sarjasta parhaan käsikirjoituksen Venla-patsaan..


title: Artie Abrams

text: Artie Abrams on kuvitteelinen televisiohahmo sarjasta "Glee", joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa Sub. Hahmoa näyttelee Kevin McHale, joka on ollut sarjassa sen pilottijaksosta lähtien, jonka lähetys esitettiin 19. toukokuuta 2009. Artien hahmon kehittivät "Gleen" luojat Ryan Murphy, Brad Falchuk ja Ian Brennan. Hän on kitaristi ja parapleegikon käsikäyttöisen pyörätuolin käyttäjä, joka on glee-kuoron jäsen kuvitteelisessa William McKinley -koulussa Limassa, Ohiossa, missä sarja on kuvattu.


title: Artie Abrams

text: Artie esiteltiin jaksossa "Uuteen nousuun" kitaraa soittavana jäsenenä William McKinley -koulun glee-kuorossa. Hän käyttää pyörätuolia, ja on jatkuvasti kiusattuna koulun jalkapallojoukkueen jäsenten myötä. Hän on myös koulun jazzyhtyeessä, ja on myöhemmin paljastettu, että hän on koulun A.V. Club -kerhossa sekä jäsen Academic Decathlonin tiimissä. Aluekarsintojen valmistelujen aikana, Principal Figgins (Iqbal Theba) kertoo, ettei koulun budjetissa ole rahaa palkata heti valmista bussia kuljettamaan glee-kuoroa. Artien ensimmäinen soolokappale on kyseisessä jaksossa, "Kelailua", missä hän esittää ohjelman pyörätuolissaan kappaleessa "Dancing With Myself". Muut opiskelijat järjestävät rahankeräyksen myymällä leivoksia, mutta vaikka he tienaavat tarpeeksi rahaa palkkaamaan bussin, Artie pyytää, että rahat lahjoitettaisiin kouluun, jotta se voisi ostaa enemmän pyörätuoliramppeja voidakseen avustaa tulevaisuuden oppilaita. Hän menee treffeille glee-kuoron jäsenen Tina Cohen-Changin (Jenna Ushkowitz) kanssa, joissa Artie selittää, että hän on vasemmalta puolelta halvaantunut auto-onnettomuuden takia, kun hän oli ollut kahdeksan vuotias. Tina ja Artie jakavat suudelman, mutta Artie on loukkaantunut, kun Tina tunnustaa, että hän on teeskennellyt änkytystään kuudennen luokan jälkeen. Hän myöhemmin antaa anteeksi Tinalle, mutta tekee seksistisiä huomautuksia hänen muotitajustaan, vaatien häntä pukeutumaan nuukaisemmin, jos hän haluaa olla Artien kanssa. Tina kertoo julkisesti Artielle hänen käytöksestään ja Artie pyytää anteeksi; he suutelevat ja heistä tulee pari. Yrittäen ansaita huonoa mainetta parantaakseen heidän julkisuuttaan koulussa, Artie ja Tina, muiden glee-kuorolaisten Brittany Piercen (Heather Morris), Mercedes Jonesin (Amber Riley) ja Kurt Hummelin (Chris Colfer) kanssa esittävät improvisoidun esityksen kappaleesta "U Can't Touch This" koulun kirjastossa, joka epäonnistuu, kun kirjastonhoitaja, rangaistuksen sijaan, kysyy heitä esiintymään hänen kirkkoryhmässään.


title: Artie Abrams

text: Kun Tina oppii, että Artien unelmana on tulla tanssijaksi, hän kysyy Artieta esiintymään steppiohjelmassa hänen kanssaan huolimatta hänen halvauksestaan, mutta heidän yrityksensä epäonnistuu surkeasti ja Artie pyytää Tinaa lähtemään. Myöhemmin Tina esittelee hänelle tutkimuksiaan edistyä selkäydinvamman hoidoista, nostamalla Artien toivon, että hän saattaisi pian pystyä taas kävelemään, mutta opinto-ohjaaja Emma Pillsbury (Jayma Mays) muistuttaa hänelle, että kyseisten hoitojen testaamisessa kestää useita vuosia. Artie tulee hyväksymään, ettei hän ehkä voi olla koskaan tanssija, ja kertoo Tinalle häntä valitsemaan toisen tanssiparin; Artie johtaa glee-kuoron esityksen "Dream a Little Dream of Me", kun Tina tanssii Mike Changin (Harry Shum Jr.) kanssa. Artie on kauhistunut, kun Uudet Tuulet häviävät karsinnat, mutta kiitollinen siitä, että kuuluu glee-kuoroon, myöntäen, että Tina oli hänen ensisuudelmansa.


title: Artie Abrams

text: Kesälomalla jaksojen "Matkalla" ja "Koelaulut" välillä, Tina jättää Artien, Mike Changin takia syyttäen Artieta jättämällä hänet huomioimatta ja pitämällä Miken vatsalihaksista. Artie järkyttyy ja saa Finn Hudsonin (Cory Monteith) auttamaan häntä kokeilemaan koulun jalkapallojoukkueeseen yrittäen saada Tinan takaisin, mutta uusi jalkapallovalmentaja Shannon Beiste (Dot-Marie Jones) kieltää häntä karsiutumasta ja potkii Finnin pois joukkueesta, koska Finn oli laittanut hänet murskaamaan Artien toiveet. Myöhemmin Artiella on mielikuva jalkapallopelistä Finnin kanssa, ja kun hän kysyy valmentaja Beisteltä uudelleen, hän hyväksyy kummatkin joukkueeseen. Artie pelaa ensimmäisessä pelissä keskushyökkääjänä, mistä hän saa touchdownin jaksossa "Leipäjeesus". Kun glee-kuoron johtaja Will Schuester (Matthew Morrison) ilmoittaa duettokilpailun oppilaille jaksossa "Duettoja", Brittany hankkii Artien tanssiparikseen – hänen ensimmäisen ehdokkaansa Santana Lopezin (Naya Rivera) jälkeen, joka kieltäytyy laulamasta hänen kanssaan – kertoen, että Artie voi kertoa ihmisille, että he seurustelevat. Kun he harjoittelevat, Artie pelkää vielä menettävänsä Tinan, ja Brittany tarjoutuu auttamaan häntä saamalla hänet yli Tinasta, makaamalla hänen kanssaan; Artie menettää neitsyytensä hänelle. Santana kertoo myöhemmin Artielle, että Brittany käytti häntä hyväkseen hänen loistavan äänensä takia, joten hän vetäytyy kilpailusta ja jättää Brittanyn; Artie on onneton tästä ja myöhemmin hän haluaa Brittanyn takaisin.


title: Artie Abrams

text: Jaksossa "Ensisuudelmat", Puck (Mark Salling) auttaa Artieta saamaan toiset treffit Brittanyn kanssa ja jaksossa "Furt", hän ja Artie ovat parisuhteessa. Jaksossa "Kuorojoulu", Brittanyn yksi toive joulupukille – hän uskoo vieläkin joulupukkiin – on saada Artie taas kävelemään; he lopulta löytävät ReWalkin, joka auttaa Artieta kävelemään jonkin aikaa, Brittanyn joulukuusen vierestä. On myöhemmin todettu, että valmentaja Beiste laittoi sen sinne. Jaksossa "Hölmöt Rakkauslaulut", Artie laulaa kappaleen "P.Y.T. (Pretty Young Thing)" Brittanylle. Jaksossa "Juoruja", Artie keskustelee Brittanyn kanssa hänen ja Santanan suhteesta, Brittany puolustaen Santanaa sanomalla, mitä he tekevät ei ole pettämistä. Artie hermostuu, ettei Brittany näe kuinka Santana työskentelee sabotoidakseen heidän omaa parisuhdettaan, kutsuu Brittanya tyhmäksi, joka typertyy ja sanoo Artien olleen aino joka ei ikinä sanonut häntä tyhmäksi ja juoksee itkien pois, tehokkaasti päättäen heidän parisuhteensa. Vaikka Artie on syvästi pahoillaan murtumistaan ja yrittää korjata sitä jaksossa "Tanssiaisten Kuningatar", kysyen Brittanya tanssiaisiin hänen kanssaan laulamalla hänelle kappaleen, Brittany kieltäytyy olemasta Artien seuralainen.


title: Artie Abrams

text: Artie paljastaa jaksossa "The Purple Piano Project", että hän ja Tina ovat junioreita. Jaksossa "I Am Unicorn", Will Schuester määrää Artien ohjaamaan koulumusikaalin, West Side Story. Jaksossa "The First Time", Artien päälle käy itseluottamuksen puute, mutta glee-kuoron uskoessa häneen, hänen itseluottamuksensa nousee ja myöhemmin hän kiittää kuoroa heidän uskollisuudestaan hänelle. Becky Potter ihastuu Artieen, mutta tämä ei lämpene hänelle. Artie ihastuu uuteen tyttöön nimeltä Sugar Motta johon myös Irlantilainen vaihto-oppilas Rory Flanagan on iskenyt silmänsä ja molemmat yrittävät viedä tytön sydämen. Kuitenkaan Sugar ei huoli kumpaakaan.


title: Artie Abrams

text: Myöhemmin Artie alkaa seurustella Kitty Wilden kanssa mutta he eroavat. Artien tulevaksi vaimoksi tulee Tina ja he menevät naimisiin.